title: Phak Phalang Prachachon

text: Puolue julistautui voittajaksi 23. joulukuuta 2007 pidetyissä Thaimaan ensimmäisissä vapaissa vaaleissa sitten vuoden 2006 sotilasvallankaappauksen..


title: Phak Phalang Prachachon

text: Samak Sundaravej nousi vaalien jälkeen pääministeriksi. Hän ehti olla pääministerinä tammikuusta syyskuuhun 2008, jolloin oikeus erotti hänet. Hänen seuraajakseen tuli Somchai Wongsawat. PPP-hallitusta vastaan osoitti mieltään lähes jatkuvasti PAD-liike, joka sai aikaan myös Thaksinin hallinnon syrjäyttämisen.


title: Phak Phalang Prachachon

text: Thaimaan perustuslakituomioistuin lakkautti puolueen 2. joulukuuta 2008, kuten myös sen hallituskumppanit Chart Thain ja Matchiman vaalivilpistä annetun tuomion jälkeen. Puolueen johdolta kiellettiin osallistuminen politiikkaan viideksi vuodeksi.


title: You Are the Sunshine of My Life

text: You Are the Sunshine of My Life on yksi Stevie Wonderin tunnetuimmista kappaleista. Se on ensimmäinen laulu Wonderin vuonna 1972 ilmestyneellä albumilla "Talking Book". Hän voitti sillä Grammy-palkinnon.


title: You Are the Sunshine of My Life

text: "You Are the Sunshine of My Life" julkaistiin singlenä, ja siitä tuli Wonderin kolmas Yhdysvaltain listaykkönen. Kappale ovat levyttäneet muun muassa Frank Sinatra, Liza Minnelli ja Tom Jones.


title: Sergei Mihailovitš Romanov

text: Sergei Mihailovitš Romanov (7. lokakuuta 1869 Bordžomi, Kaukasia, Venäjän keisarikunta – 18. heinäkuuta 1918 Alapajevsk) oli suuriruhtinas, ja hän oli suuriruhtinas Mihail Nikolajevitš Romanovin ja suuriruhtinatar Olga Fjodorovnan poika. Hän kuului Mihailovitšeihin, jotka olivat Romanov-suvun kolmen nuorimman haaran suurin perhe. Hänen isänsä Mihail Nikolajevitš oli Nikolai I:n nuorin poika ja tulevan tsaari Aleksanteri II:n veli.


title: Sergei Mihailovitš Romanov

text: Sergei Mihailovitšin sisaruksia olivat Nikolai, Anastasia, Mihail, Georgi, Aleksanteri ja Aleksei.


title: Sergei Mihailovitš Romanov

text: Sergei Mihailovitš aloitti sotilasuransa tykkimiehenä ja nousi sitten Venäjän tykistön johtoon. Hän oli nuorena Nikolai II:n lähimpiä ystäviä ja veljensä Aleksanterin mukaan oli myös rakastanut Nikolain sisarta Ksenia Aleksandrovna Romanovaa ennen kuin tyttö suostui Aleksanterin kosintaan. Sergei oli pessimisti, jolla oli erikoinen huumorintaju.


title: Sergei Mihailovitš Romanov

text: Sergei ei mennyt koskaan naimisiin, mutta Nikolai II:n noustua valtaistuimelle ja mentyä naimisiin tämän entinen rakastajatar, ballerina Mathilde Krzesinska eli Sergein suojeluksessa. Seurapiireissä heitä luultiin rakastavaisiksi, mutta Mathilden muistelmissa kerrotaan vain kiintymyksestä ja ystävyydestä. Hän kuvailee poikansa syntymää kesällä 1902 Sergein hänelle hankkimassa datšassa: "Sergei tiesi aivan varmasti, ettei ollut lapsen isä, mutta hän rakasti minua ja – – antoi minulle kaiken anteeksi."


title: Sergei Mihailovitš Romanov

text: Myöhemmin Sergein jo kuoltua Mathilde solmi avioliiton suuriruhtinas Andrei Vladimirovitš Romanovin kanssa vuonna 1921, jonka kanssa hänellä oli ollut suhde jo parinkymmenen vuoden ajan.


title: Sergei Mihailovitš Romanov

text: Vallankumouksen jälkeen, maaliskuussa 1918 suvun kaikkien jäsenten käskettiin ilmoittautua salaisen poliisin päämajaan Pietariin. Illalla 22.3. lähti matkaan juna, jonka ensimmäinen määränpää oli Vjatka ja pääteasema Jekaterinburg. Myös Sergei oli tässä junassa.


title: Sergei Mihailovitš Romanov

text: Sergei Mihailovitš teloitettiin Alapajevskissa 18. heinäkuuta 1918, tsaariperheen kuoleman jälkeisenä yönä. Samassa yhteydessä surmattiin myös suuriruhtinatar Elisabet Fjodorovna, ruhtinaat Ioann Konstantinovitš, Konstantin Konstantinovitš ja Igor Konstantinovitš Romanov sekä runoilija Vladimir Palei. Vastarintaa tehnyt Sergei Mihailovitš ammuttiin, mutta muut haudattiin kaivoskuiluun elävinä.


title: Dagfinn Enerly

text: Dagfinn Enerly (s. 9. joulukuuta 1972 Oslo, Norja) on norjalainen entinen jalkapalloilija.


title: Dagfinn Enerly

text: Enerly edusti uransa aikana muun muassa Skeidiä, Mossia, Rosenborgia ja Fredrikstadia. Norjan maajoukkueen paidassa hän esiintyi kahdesti vuosina 1996–2001.


title: Teleks

text: Teleks on Pepe Johanssonin ja Markus Koskisen perustama popmusiikkia soittava yhtye. Yhtye on julkaissut tähän mennessä viisi albumia, joilta julkaistut singlet ovat olleet pienimuotoisia radiohittejä. Yhtyeen tunnetuimpia kappaleita ovat "Siivet", "Hiljaa virtaa Vantaa" ja "Tuulilasin nurkkaan".


title: Teleks

text: Teleksin single "Tuulilasin nurkkaan" sai paljon julkisuutta, kun Kristiina Brask esitti sen Idolsin viidennessä finaalissa vuonna 2007.


title: Lauluja rakastamisen vaikeudesta (Vesa-Matti Loiri)

text: Lauluja rakastamisen vaikeudesta on Vesa-Matti Loirin kokoelmalevy vuodelta 1999. Se on osa samannimistä Johanna-levy-yhtiön kokoelmalevysarjaa.


title: Hunajapurkki

text: Hunajapurkilla tarkoitetaan tietojenkäsittelyn terminologiassa ansaa, jonka tarkoituksena on antaa tietoa tietojärjestelmään kohdistuvista uhkista. Se voi koostua esimerkiksi tahallaan huonosti suojatusta turvaohjelmasta tai palvelimesta, jonka annetaan joutua mahdollisen hyökkääjän murtamaksi. Hyökkääjä luulee tunkeutuvansa vain tavalliselle huonosti suojatulle palvelimelle, mutta todellisuudessa kohde on eristetty muusta verkosta ja ansoitettu esimerkiksi näppäimenpainalluksia tallentavan ohjelman tai IDSn avulla.


title: Hunajapurkki

text: Hunajapurkkeja ajetaan usein virtualisoiduissa ympäristöissä käyttäen esimerkiksi Xeniä tai VMwarea. Tällöin yhdellä palvelimella voidaan ajaa useampaakin hunajapurkkia. Kehittyneet hunajapurkit emuloivat haavoittuvia palveluita mahdollistaen haittaohjelmien keräämisen ilman hunajapurkin saastumista. Tällöin voidaan saada kaapatuksi haittaohjelmia, joita mikään saatavilla oleva virustentorjuntaohjelma ei tunnista. Myös bottiverkkojen toiminnasta voidaan saada tietoa tällä tavalla.


title: Hunajapurkki

text: Kansainväliset tiedustelupalvelut houkuttelevat tiedonhankinnan kohteen ansaan ottamalla ensin selville, mitkä ovat hänen inhimilliset heikkoutensa. Sitten hänelle asetetaan sellainen syötti, joka vetoaa juuri hänen heikkouksiinsa.


title: Shirley Fry

text: Shirley June Fry Irvin (s. 30. kesäkuuta 1927) on entinen yhdysvaltalainen tennispelaaja. Hän voitti 1950-luvulla naisten kaksinpelimestaruuden kaikissa neljässä Grand Slam -turnauksessa.


title: Shirley Fry

text: Fry voitti naisten kaksinpelin mestaruuden Ranskan avoimissa 1951. Wimbledonissa ja Yhdysvaltain avoimissa hän oli paras vuonna 1956, ja Australian avoimet hän voitti vuonna 1957. Hän on yksi kahdeksasta naispelaajasta, jotka ovat voittaneet kaksinpelin kaikissa Grand Slam -turnauksissa. Lisäksi hän on yksi viidestä tennispelaajasta, jotka ovat voittaneet miesten tai naisten nelinpelin kaikissa Grand Slam -turnauksissa.


title: Shirley Fry

text: Shirley Fry valittiin International Tennis Hall of Fameen vuonna 1970.


title: Karisma Films

text: Karisma Films on tamperelainen AV-alan tuotantoyhtiö, jonka ensimmäinen pitkä fiktio Leijonan Sydän esitettiin TV2:ssa 23. joulukuuta 2006. Tätä edelsi 23 teatteriesityskertaa Pirkanmaan Elokuvakeskuksen Niagara-teatterissa. Televisioesitystä seurasi DVD-levitys Pan-Visionin kautta syksyllä 2007. Yhtiön tuottajana toimii Markus Kosonen.


title: Oi miten suuria voimia!

text: Oi miten suuria voimia! on suomalaisen elektronista popmusiikkia soittavan Reginan toinen albumi. Se julkaistiin Suomessa maaliskuussa 2007, ja se nousi virallisen albumilistan sijalle 13 viikolla 13.


title: Oi miten suuria voimia!

text: Levyn on julkaissut vuonna 2007 myös Taiwanissa White Wabbit Records.


title: Merlyn Rees

text: Merlyn Rees, paroni Merlyn-Rees PC (18. joulukuuta 1920 – 5. tammikuuta 2006) oli brittiläinen Labour-puolueen poliitikko. Hän istui parlamentin jäsenenä vuosina 1963–1992 ja toimi Pohjois-Irlannin asiain ministerinä 1974–1976 sekä sisäministerinä 1976–1979. Hän toimi walesiläisen Glamorganin yliopiston ensimmäisenä rehtorina vuosina 1994–2002.


title: Merlyn Rees

text: Reesistä tuli parlamentista vetäytymisen jälkeen elinikäinen pääri. Hän eli 85-vuotiaaksi.


Kaksipäisen kotkan varjossa – Elokuvan laulut on Timo Koivusalon ohjaaman Kaksipäisen kotkan varjossa -elokuvan soundtrack vuodelta 2005. Levy sisältää nimensä mukaisesti elokuvan laulut, esittäjinä mm. Vesa-Matti Loiri, Anneli Saaristo, Nina Tapio ja Mikko Leppilampi. Duetto "Jotain jää" oli Radio Suomen soitetuin vuonna 2005. Artista Filmi Oy on julkaissut "JOTAIN JÄÄ - lauluja elokuvasta Kaksipäisen kotkan varjossa" nuottivihon, sisältäen melodian, soinnut ja sanat kaikkiin elokuvan lauluihin.


title: Kaksipäisen kotkan varjossa – Elokuvan laulut

text: Albumi nousi Suomen virallisen listan sijalle 31.


text: Kaikki sävellykset ja sanoitukset Timo Koivusalo, ellei toisin mainita. Sovitukset Markku Johansson.


title: Joseph Paul Gaimard

text: Joseph Paul Gaimard (1796–1858) oli ranskalainen kirurgi, luonnontieteilijä ja tutkimusmatkailija.


title: Joseph Paul Gaimard

text: Yhdessä Jean René Constant Quoyn kanssa Gaimard palveli luonnontieteilijänä kahdella maailmanympäripurjehduksella, "La Coquillella" Louis Isidore Duperreyn johdolla 1822–1825 ja "L'Astrolabella" Jules Dumont d'Urvillen johdolla 1826–1829. Tällöin Quoy ja Gaimard kuvailivat muun muassa nykyisin sukupuuttoon kuolleen "tonganjättiläiskaivajaliskon" ("Tachygia microlepis").


title: Joseph Paul Gaimard

text: Gaimard oli "La Recherche"n tieteellinen johtaja (1835-1836) sen matkalla Eteläiselle jäämerelle. Vuonna 1835 Gaimard kävi Islannissa ja palasi sinne seuraavana vuonna Ranskan hallituksen lähettämän tieteellisen retkikunnan johtajana. Tämän retken tulokset hän julkaisi 9-osaisena teoksena "Voyage en Islande et au Groënland", jonka silloin sanottiin olevan merkittävin tutkimus saarista. 1838 hän johti tutkimusmatkan Huippuvuorille.


title: Joseph Paul Gaimard

text: Gaimard nimesi linnuista ainakin mariaanienisojalan ("Megapodius laperouse") ja isojalkojen suvun ("Megapodius"]. Hänen kunniakseen on nimetty muun muassa harmaamerimetso ("Phalacrocorax gaimardi"), pikkuelenia ("Myiopagis gaimardii") sekä katkarapulaji "Eualus gaimardii".


title: Uudenkaledoniankehrääjä

text: Uudenkaledoniankehrääjä ("Aegotheles savesi") on australiankehrääjiin kuuluva kehrääjälintu. Uudenkaledoniankehrääjä on äärimmäisen uhanalainen lintu, sitä on jäljellä alle 50 yksilöä, ja nekin elävät pienellä alueella. Uudenkaledoniankehrääjästä on saatu kaksi kertaa kuva, ja siitä on tehty vain neljä muuta havaintoa.


title: Uudenkaledoniankehrääjä

text: Uudenkaledoniankehrääjä on tumma 28 cm pitkä kehrääjälintu, jonka höyhenpeite muodostuu harmaanruskeista ja mustista vaakaraidoista. Linnulla on lyhyet ja pyöreät siivet, hieman pyöreähkö pyrstö, ja suhteellisen pitkät tummat jalat.


title: Uudenkaledoniankehrääjä

text: Lajia on tavattu ainoastaan Uudessa-Kaledoniassa, Ranskaan kuuluvassa territoriossa. Ja sieltäkin se on häviämässä, sillä toiseksi viimeisin havainto on vuodelta 1960, tosin vuonna 1998 saatiin uusi havainto lajista. Lisäksi saarelta on kuultu ääniä, joiden arvellaan olevan uudenkaledoniankehrääjän ääniä. Kaikki havainnot on nähty "Melaleuca"-savanneilta ja kosteista metsistä.


title: Uudenkaledoniankehrääjä

text: Uudenkaledoniankehrääjä pesii puun koloon, ja ne metsästävät hyönteisiä oksilta tai maasta. Uudenkaledoniankehrääjä on suurempi ja sillä on pidemmät jalat kuin muilla kehrääjillä, mikä voi viitata sen viihtyvän enemmän maassa kuin muut kehrääjät.


title: Rhodesian ja Njassamaan liittovaltio

text: Rhodesian ja Njassamaan liittovaltio (), myös Keski-Afrikan liittovaltio ("Central African Federation", CAF), oli puoli-itsenäinen valtio eteläisessä Afrikassa vuosina 1953–1963. Se koostui jo aiemmin itsehallinnollisesta Etelä-Rhodesian siirtomaasta ja brittiläisistä Pohjois-Rhodesian ja Njassamaan protektoraateista. Maa ei ollut varsinainen siirtomaa, vaan Britannian kruunun alainen kuningaskunta ("realm"). Se ei myöskään ollut dominio, vaikka brittiläistä hallitsijaa edustikin dominioiden tapaan brittiläinen kenraalikuvernööri. Lopullisena päämääränä federaatiosta oli kuitenkin tarkoitus tulla dominio Kansainyhteisön sisällä.


title: Rhodesian ja Njassamaan liittovaltio

text: Liittovaltio perustettiin 1. elokuuta 1953. Tavoitteena oli välttää muiden Afrikan vastaitsenäistyneiden ja mustien sosialististen valtioiden sekä valkoisten hallitusten hallitsemien Etelä-Afrikan, Angolan ja Mosambikin ääripäitä. Valtion piti olla pysyvä, mutta se sortui lopulta afrikkalaisten nationalistien vaatiessa suurempaa osuutta vallasta kuin mitä hallitseva valkoinen vähemmistö oli valmis luovuttamaan.


title: Rhodesian ja Njassamaan liittovaltio

text: Vastaitsenäistyneet mustan Afrikan valtiot yhdistivät voimansa halutessaan lopettaa kaikki siirtomaavallan muodot Afrikassa. Kun suurin osa maailmasta siirtyi pois siirtomaajärjestelmästä 1950- ja 1960-lukujen vaihteessa, Yhdistynyt kuningaskunta joutui YK:n ja Afrikan yhtenäisyysjärjestön painostuksen kohteeksi. Kyseiset järjestöt tukivat afrikkalaisten nationalistien pyrkimyksiä.


title: Rhodesian ja Njassamaan liittovaltio

text: Liittovaltio hajosi virallisesti 31. joulukuuta 1963 Pohjois-Rhodesian ja Njassamaan itsenäistyessä. Pohjois-Rhodesia vaihtoi nimensä Sambiaksi ja Njassamaa Malawiksi. Etelä-Rhodesiasta tuli Rhodesia. Maa tunnetaan nykyisin Zimbabwena.


title: Ritariperhoset

text: Ritariperhoset ("Papilionidae") on päiväperhosiin ("Papilionoidea") kuuluva heimo. Heimon lajit ovat keskikokoisia tai kookkaita perhosia ja niitä tunnetaan maailmasta yli 550. Heimoon kuuluvat maailman suurimmat päiväperhoslajit, joiden siipien kärkiväli voi olla yli 20 senttiä.


title: Ritariperhoset

text: Heimon keskeinen yhdistävä piirre on perhostoukan niskassa sijaitseva kaksihaarainen, vastenmielistä hajua erittävä elin, "osmeterium". Aikuisilla perhosilla on heimolle tyypillinen siipisuonitus ja takasiiven takareunassa on varsin usein pitkiä kannuksia. Toukat ovat joko karvattomia tai hyvin harvakseltaan karvaisia ja usein värikkäitä varoittaen saalistajia niiden myrkyllisyydestä. Erityisesti apolloperhosten alaheimon ("Parnassiinae") lajit elävät usein korkealla vuoristoissa.


title: Ritariperhoset

text: Ritariperhosten lajimäärä on suurin Itä- ja Kaakkois-Aasiassa. Kahden laajalle levinneen ja runsaslajisen alaheimon lisäksi heimoon kuuluu keskiamerikkalainen alkuritari ("Baronia brevicornis"), joka muodostaa yksinään kolmannen alaheimon.


title: Ritariperhoset

text: Suomessa on tavattu neljä ritariperhoslajia, joista yksi on hyvin harvinainen harhailija.


title: Pelon kasvot

text: Pelon kasvot ("The Face of Fear") on vuonna 1990 ensi-iltansa saanut yhdysvaltalainen elokuva, joka perustuu Dean Koontzin kirjoittamaan novelliin The Face of Fear, jonka ohjasi Farhad Mann. Pääosassa esiintyivät Melissa Pam Dawber ja Lee Horsley, sekä Bob Balaban ja Kevin Conroy.


title: Pelon kasvot

text: Entinen vuorikiipeilijä Graham Harris (Lee Horsley) koki onnettomuuden vuorikiipeilyssä, jonka seurauksena hänelle tuli korkean paikan kammo, sekä psyykkinen kyky nähdä tulevia murhia. Harris näkee sarjamurhaajan (Kevin Conroy) silmien kautta, kun hän tappaa uhrinsa New York Cityn kadulle. Sarjamurhaaja lähtee Harrisin perään ja yllättää hänet työskentelemässä myöhään toimistossaan. Entisen vuorikiipeilijä täytyy nyt taistella korkean paikan kammoaan vastaan ja paeta morsiamensa (Pam Dawber) kanssa 40 kerroksen pilvenpiirtäjästä kiipeilyvaijerin avulla.


title: Jonathan Kaplan

text: Jonathan Kaplan (s. 25. marraskuuta 1947) on yhdysvaltalainen elokuvaohjaaja.


title: Jonathan Kaplan

text: Kaplanin vanhemmat olivat näyttelijä Frances Heflin ja säveltäjä Sol Kaplan. Hän syntyi Pariisissa, Ranskassa. Opiskeltuaan Chicagon ja New Yorkin yliopistoissa Kaplan aloitti uransa Roger Cormanin New World Picturesilla. Hänen esikoisohjauksensa oli vuoden 1971 "Student Nurses". Kaplanin teki tunnetuksi vuonna 1988 ensi-iltansa saanut tosipohjainen draama "Syytetty", josta Jodie Foster sai parhaan naispääosan Oscarin. Kaplanin myöhempiä elokuvia ovat olleet esimerkiksi "Kielletty intohimo" (1992), "Bad Girls – naiset satulassa" (1994) ja "Särkynyt palatsi" (1999).


title: Jonathan Kaplan

text: Kaplan on ollut uransa aikana viidesti ehdolla Emmy-palkinnon ja kahdesti Berliinin elokuvajuhlien Kultaisen karhun saajaksi.


title: Marsala

text: Marsala on satamakaupunki Italiassa Sisilian länsiosassa Trapanin maakunnassa. Kaupungissa on runsaat 80 000 asukasta ja sen pinta-ala on noin 243 neliökilometriä.


title: Marsala

text: Antiikin aikana kaupunki tunnettiin kreikaksi nimellä "Lilybaion" ja roomalaisella kaudella latinaksi nimimuodossa "Lilybaeum". Sen perustivat karthagolaiset vuonna 397/396 eaa. Motyen kaupungin korvaajaksi sen tuhouduttua. Lilybaion oli Karthagon tärkeimpiä ja viimeinen tukikohta saarella. Se hellenisoitui eli kreikkalaistui ajan kuluessa, vaikka ei koskaan ollutkaan kreikkalaisten hallussa. Roomalaiset valtasivat sen vuonna 241 eaa. Kaupunki kukoisti edelleen roomalaisella kaudella ollen yksi saaren keskuksista, ja nyt puolestaan roomalaisten tukikohtana näiden Afrikan sotaretkillä. Se oli myös tärkeä kauppa- ja satamapaikka lyhimmällä Italian ja Afrikan välisellä reitillä.


title: Marsala

text: Rooman kukistuttua Lilybaion säilyi yhtenä Sisilian tärkeimmistä kaupungeista. Se esiintyy sellaisena goottien ja vandaalien valtakausilla sekä edelleen sen jälkeen, kun arabit olivat vallanneet saaren. Nämä pitivät kaupunkia ja sen satamaa niin tärkeinä, että antoivat sille nimen "Marsah Allah", ”Jumalan satama”, mistä kaupungin nykyinen nimi on peräisin. Toisaalta nimen alkuperäksi on selitetty myös "Marsah Ali", ”Alin satama”.


title: Marsala

text: Marsala tunnetaan paikkana, jossa Giuseppe Garibaldi nousi maihin Sisiliassa vuoden 1860 toukokuussa syrjäyttääkseen Bourbon-suvun vallasta. Marsala on ollut Sisilian viininviennin ja -kaupan keskuksia. Kaupunki on tunnettu väkevästä viinistä nimeltään marsala, jolla on Denominazione di origine controllata -status ja jota tuotetaan vain tietyllä alueella kaupungin ympäristössä.


title: Marsala

text: Kaupungin keskusta sijaitsee Piazza della Repubblica -aukion ympärillä. 1700-luvulla valmistunut katedraali ja Palazzo Senatorio sijaitsevat sen äärellä. Antiikin ajan jäänteisiin kuuluvat muun muassa roomalaisen kauden talojen jäänteet lattiamosaiikkeineen. Aukiolta lähtevä pääkatu Corso XI Maggio noudattaa roomalaisaikaisen kaupungin decumanus maximusta.


title: Luottovanki

text: Luottovanki on yleensä hyvällä käytöksellä tiettyjä erivapauksia ansainnut vanki. Aikaisemmin luottovankeja käytettiin vankiloiden aputyövoimana. Esimerkiksi Kannaksen varavankilassa, joka toimi vain jatkosodan vuosina 1941–1944, luottovankeja käytettiin muun muassa hevosmiehinä. He saivat poistua vankilan alueelta tiukoilla ehdoilla – mutta vain työasioissa. Yleensä heitä ei kuitenkaan laskettu aivan yksin, vaan joukossa oli myös hevosmiehinä toimivia vartijoita. Samoin kapearaiteisella Konnunsuon-Muukon rautatiellä työskenteli runsaasti luottovankeja – ratahan oli nimenomaan vankilaa palveleva.


title: Luottovanki

text: Sodan jälkeen käytäntö laajeni: kun työsiirtolat perustettiin, niiden ajatus oli nimenomaan se, että niissä oli vain yksi yhteinen vartija; vangeiksi valittiin juuri luottovankeja. Luottovangeilla oli aikoinaan omana tunnuksenaan keltainen kangasnauha vanginpuvun hihassa. Se poistui käytöstä työsiirtolajärjestelmän myötä. Sittemmin siirtolavangit saivat käyttää omia työvaatteitaan. Järjestelmää ollaan uusimassa yhdessä muun vankeinhoidon kanssa.


title: Mindoronkukaali

text: Mindoronkukaali ("Centropus steerii") on äärimmäisen uhanalainen käkilintu. Se on endeeminen Mindoron saarella Filippiineillä. Vuoden 1980 jälkeen sitä on tavattu siellä vain kolmella paikalla, sillä saaren alavat metsät on hakattu pääosin paljaiksi.


title: Mindoronkukaali

text: Mindoronkukaali kasvaa 46 cm pitkäksi. Sen pää on kiiltävän musta, pyrstö mustanvihreä ja muu höyhenpeite tummanruskea. Myös nokka ja jalat ovat tummat.


title: 2007 WD5

text: 2007 WD on halkaisijaltaan noin 50-metrinen asteroidi ja NEO-kohde, joka havaittiin ensi kerran 20. marraskuuta 2007.


title: 2007 WD5

text: Asteroidia seurattiin loppuvuoden 2007 ja tammikuun 2008 aikana tiiviisti, koska alustavien arvioiden perusteella sillä oli suurimmillaan 3,9 % todennäköisyys törmätä Mars-planeettaan. Törmäysajankohdan lähestyessä todennäköisyys kuitenkin pienentyi huomattavasti ja oli 9. tammikuuta 2008 enää 1/10 000 eli 0,01 % Asteroidi lienee ohittanut Marsin lopulta reilun 20 000 kilometrin etäisyydeltä planeetan keskipisteestä (n. 17 000 km pinnasta)


title: 2007 WD5

text: Alustavien arvioiden mukaan 2007 WD olisi voinut iskeytyä planeetan pintaan 30. tammikuuta 2008. Osuman sattuessa se luultavasti olisi pudonnut pinnalle asti, koska Marsin kaasukehä on hyvin ohut ja jarruttaisi asteroidia vain vähän. Kappaleen arvellaan olevan samaa kokoluokkaa kuin Tunguskan räjähdyksen aiheuttaja vuonna 1908 ja iskeytyessään planeetan pintaan sellainen synnyttäisi noin kolmen megatonnin räjähdyksen, ja muodostaisi halkaisijaltaan noin 800 metrin kokoisen kraatterin. Tämä vastaa suurin piirtein Arizonan kraatterin kokoluokkaa. NASAn laskelman mukaan mahdollinen törmäyskohta sijaitsi pohjoiseen Opportunity-kulkijasta. Osuman sattuessa tämä olisi ollut ensimmäinen kerta, kun suurehkon asteroidin törmäystä kiviplaneettaan olisi voitu seurata nykyaikaisin menetelmin.


title: 2007 WD5

text: Vaikka 2007 WD suurella todennäköisyydellä lensikin Marsin ohi, aivan täyttä varmuutta tästä ei ole, sillä asteroidin nykyinen sijainti on tuntematon. Pienkappaleiden ja planeettojen lähiohituksille tyypilliseen tapaan asteroidin ja Marsin kohtaaminen on muuttanut 2007 WD:n rataa tavalla, jota on mahdotonta arvioida tuntematta ohituksen tarkkoja yksityiskohtia. Mikäli tulevaisuudessa havaitaan asteroidi, jonka rata osoittaa sen olleen Marsin läheisyydessä vuonna 2008 tammikuun 30. päivän tienoolla, kyseessä on mahdollisesti 2007 WD, mutta kohteen uudelleenlöytymisestä ei ole takeita.


title: Ehdollinen todennäköisyys

text: Ehdollinen todennäköisyys on todennäköisyyslaskennassa peruskäsite, jossa tarkastellaan kahta saman satunnaisilmiön tapahtumia. Jos tapahtumat riippuvat toistaan, muuttuvat molemmat todennäköisyydet, kun molemmat tapahtumat tapahtuvat. Jos tapahtumat ovat riippumattomat, antaa tapahtuman ehdollinen todennäköisyys saman arvon kuin tapahtuman todennäköisyys.


title: Ehdollinen todennäköisyys

text:
Ehdollinen todennäköisyys voidaan perustella tilastollisella päättelyllä. Tarkastellaan koulun välitunnilla oppilaita, jotka ovat tyttöjä ja poikia. Laskettaessa saksankielen aloittajien suhteellista osuutta, jotka ovat tyttöjä, tarkoitetaan "saksan aloittaja ehdolla, että oppilas on tyttö". Silloin pojat karsitaan pois ja lasketaan saksan aloittajat tyttöjen parista. Osoittajaan kirjataan niiden lukumäärä, jotka lukevat saksaa ja ovat tyttöjä ("saksa ja tyttö"). Nimittäjään kirjataan tyttöjen lukumäärä. Lauseessa ilmaistu "ehdolla" merkitään pystyviivalla "saksa | tyttö". Todennäköisyys lasketaan vastavasti
Kun molemmat tapahtumat formula_2 ja formula_3 tapahtuvat, lasketaan todennäköisyys sille, että molemat tapahtuvat, käyttämällä todennäköisyyksien kertolaskusääntöä. Mikäli tapahtumat ovat riippumattomia, lasketaan todennäköisyys
ja jos tapahtumat riippuvat toistaan, lasketaan se kahdella vaihtoehtoisella tavalla
Kahden ensimmäisen lausekkeen avulla voidaan määritellä ehdollinen todennäköisyys
Ensimmäisestä ja kolmannesta lausekkeesta voidaan johtaa ehdollinen todennäköisyys vaihtoehtoisella tavalla
Mikäli ei tunneta formula_8 voidaan se määritellä


title: Ehdollinen todennäköisyys

text: Edelliset määritelmä menettävät merkityksensä, mikäli jompikumpi formula_10 tai formula_11 on nolla.


title: Ehdollinen todennäköisyys

text:
Kun tarkastellaan kolmea tapahtumaa, jotka riippuvat toisistaan, voidaan laskea todennäköisyys sille, että kaikki tapahtuvat
mikäli molemmat ehdolliset todennäköisyydet ovat olemassa. Useammassa tapahtumassa ehdollisia todennäköisyyksiä tulee huomioida enemmän. Jos tapahtumat ovat formula_13, saadaan


title: Thomesto

text:
Thomesto Oy (vuoteen 1969 Oy Thomén Metsätoimisto Ab
) oli suomalainen puunhankintayritys ja kauppahuone, joka sai alkunsa vuonna 1911 William Thomén perustamasta metsäpalvelutoimistosta. 1950-luvulla Jouhkin perheen omistama Thomesto toimi erityisesti suomalaisen puutavaran viejänä. 1960-luvun alusta lähtien se erikoistui puutavaratuontiin aluksi Neuvostoliitosta ja 1990-luvulla Baltian maista ja Venäjältä. Sen lisäksi Thomestolla oli 1990-luvulla rakennus- ja metsätyökonekauppaa Baltian alueella ja sahatoimintaa Latviassa ja Virossa.


title: Thomesto

text: Thomesto oli 1960-luvun alkupuolelta lähtien merkittävä tekijä Suomen ja Neuvostoliiton välisessä bilateraalikaupassa: esimerkiksi 1970-luvun keskivaiheilla Thomesto vastasi jopa 80 prosentista Neuvostoliitosta Suomeen tuodusta puutavarasta ja harjoitti tavaranvaihtoperiaatteen mukaisesti myös runsaasti vientiä Neuvostoliittoon, tuotteina muun muassa huonekalut, paperi ja muut puunjalostustuotteet sekä kulutustavarat. Thomesto pyrki jatkamaan vaihtokauppaan perustuvaa Venäjän-kauppaa ja puutavaratuontia myös 1990-luvulla Neuvostoliiton hajottua, mutta toiminta aiheutti tappioita Venäjän sekavan tilanteen takia. Vuonna 2001 Thomesto myytiin Metsäliitolle. Jouhkin suvun nykyiset yhtiöt Dreadnought Finance ja Thominvest ovat keskittyneet sijoitustoimintaan.


title: Thomesto

text: W. G. Thomén Metsätoimiston perusti vuonna 1911 William Gustav Thomé, joka kuoli jo 1918 kahden veljensä rinnalla punakaartin ampumana. Myöhemmät omistajat Ragnar Saxén ja Timo Brofeldt päätyivät 20 yhteisen vuoden erimielisyyksiin yhtiön strategiasta, ja Brofeldt osti vuonna 1945 Thomén yhtiön kokonaan itselleen. Brofeldtin kuoltua 1951 tämän tytär Kata Jouhki ja tämän mies Leo Jouhki, molemmat metsänhoitajia, jatkoivat lapsineen yhtiön johdossa; muita osakkaita olivat Birger Herold ja Yrjö Tenomaa. Vuonna 1967 Thomén Metsätoimisto tuli kokonaan Jouhkien omistukseen, muutti nimensä vuonna 1969 Thomestoksi ja sai vuonna 1978 toimitusjohtajakseen Kata ja Leo Jouhkin vanhimman pojan Myllen. 1980-luvun loppupuolella vähemmistöomistajaksi tuli Sponsorin omistama Spontel, ja Jouhkien yritysryhmästä puolestaan Sponsor-Spontel-konsernin merkittävä omistaja. Vuonna 1988 sijoitustoiminta eriytettiin Thomestosta omaksi Thominvest-yhtiökseen, ja Thomestosta tuli sen tytäryhtiö. Thominvestin johtoon astui Mylle Jouhkin pikkuveli Timo Jouhki.


title: Thomesto

text: Historioitsija Markku Kuisman mukaan Thomeston menestys perustui 1980-luvulle asti omien vahvuuksien kiireettömään kehittämiseen ja tuottamattomien rönsyjen nopeaan karsintaan. Alkuvaiheessa yritys oli pari-kolmekymmentä vuotta pienimuotoinen metsätoimisto, kunnes se laajeni pyöreän puun kauppaan ja vientimittaukseen. Syntyivät halkoja ja metsätaloustarvikkeita myyvät tytäryhtiöt, ja raakapuun vientikaupan myötä Thomesto ryhtyi 1957 myös laivanvarustamoksi. Suomen metsäteollisuuden jalostusasteen kohottua ja puuntarpeen kasvettua Thomesto siirtyi raakapuun viejästä sen tuojaksi, tuontimaana etenkin Neuvostoliitto. Thomesto muuttui ulkomaankaupassaan agentuurista yhä enemmän omalla riskillä toimivaksi monialaiseksi kauppahuoneeksi. Toiminnan kansainvälistyminen toi Thomestolle yhä erikoisempia toimeksiantoja, kuten vuonna 1983 jugoslavialaisen sementin toimitus Intian valtameren Komorien saarivaltioon. 1980-luvun alkupuolella Thomesto meni omistajaksi suomalaiseen Beavers-farkkuyhtiöön ja auttoi sitä viemään farmarihousujen tuotantolaitteistoja Neuvostoliittoon.


title: Thomesto

text: 1990-luvulla Thomesto eteni voimakkaasti Venäjän ja Itä-Euroopan markkinoilla ja perusti kymmenkunta puunhankinnan yhteisyritystä Venäjälle, Valko-Venäjälle, Ukrainaan ja Baltian maihin. Toiminta jäi kuitenkin tappiolliseksi, syinä L. J. Jouhkin mukaan muun muassa huono kysyntätilanne sekä Venäjän sekavat olot, kuten lastivarkaudet sekä mielivaltaisuus tullauksessa ja verotuksessa. Tammikuussa 1997 Jouhkien omaisuutta hoiti kaikkiaan yksitoista yritystä, tärkeimpinä pitkäaikaisia pääomasijoituksia tehneet Dreadnought Finance, Thominvest ja Thomproperties. Niiden hoitamien salkkujen arvo oli yli 400 miljoonaa markkaa. Lyhytaikaisia sijoituksia varten oli Thominvestin tytäryhtiö Vesuvius.


title: Thomesto

text: 21. syyskuuta 2001 suomalainen metsäteollisuuskonserni Metsäliitto ilmoitti ostavansa Thomeston. Kilpailuviraston mukaan yrityksillä oli päällekkäistä liiketoimintaa vain raakapuun hankinnassa. Yrityskauppa hyväksyttiin 11. lokakuuta 2001.


title: Alppihiihdon maailmanmestaruuskilpailut 1987

text: 29. alppihiihdon maailmanmestaruuskilpailut järjestettiin Sveitsin Crans-Montanassa 27. tammikuuta – 8. helmikuuta 1987. Supersuurpujottelu tuli uutena lajina MM-kilpailujen ohjelmaan.


text: Isäntämaa


title: Psyko (albumi)

text: Psyko on suomalaisen Paajasen toinen studioalbumi. Se julkaistiin vuonna 1979. Levyn tunnetuin kappale on "Kundi meikkaa".


title: Aito suomalainen ranskatar

text: Aito suomalainen ranskatar on suomalaisen Paajasen kokoelmalevy, joka julkaistiin vuonna 1986.


title: Maa aikojen alussa (animaatiosarja)

text: Maa aikojen alussa () on yhdysvaltalainen Universal Animation Studios -yhtiön tuottama animaatiosarja, jonka loivat Charles Grosvenor, Judy Freudberg ja Tony Geiss. Se perustuu elokuvasarjaan Maa aikojen alussa.


title: Maa aikojen alussa (animaatiosarja)

text:
Sarjaa esitettiin ensi kerran vuonna 2007 Kanadassa ja myöhemmin samana vuonna myös Yhdysvalloissa. Sarjan tarinat sijoittuvat elokuvan Maa aikojen alussa 13 jälkeen. Vaikka animaatio on tehty perinteisellä tavalla, sen taustat ovat kuitenkin tietokoneanimoituja, jota on käytetty elokuvan Maa aikojen alussa 10 jälkeen
tulleissa elokuvissa.


title: Maa aikojen alussa (animaatiosarja)

text: Suomessa sarjaa on esitetty maksullisilla Cartoon Networkilla ja C More Juniorilla (2009).


title: Maa aikojen alussa (animaatiosarja)

text:
Englanninkieliset äänet
Suomenkieliset äänet


title: DFDS Tor Line

text: DFDS Tor Line oli Tanskassa pääkonttoriaan pitänyt laivayhtiö. Yhtiö oli osa tanskalaista DFDS-konsernia. DFDS Tor Line palveli pääasiassa rahtiliikennettä. Yhtiön laivat olivat tyypiltään joko ro-ro- tai ropax-aluksia. DFDS Tor Line liikennöi Itämerellä ja Pohjanmerellä.


title: DFDS Tor Line

text: 13. heinäkuuta 2010 alkaen DFDS Tor Line -niminen yritys lopetti toimintansa. Vuosikausia vanha varustamo yhdistettiin kolmen muun DFDS-konserniin kuuluneen liikennöitsijän kanssa yhteiseen DFDS Seaways -yksikköön. DFDS Tor Line -brändi yhdessä muiden yhdistettyjen brändien kanssa katoaa myöhemmin lopullisesti ja korvautuu kaikille yhteisellä DFDS Seaways -brändillä.


title: Itävallan Grand Prix 1982

text: Itävallan Grand Prix 1982 oli Formula 1 -sarjan osakilpailu, joka ajettiin 15. elokuuta 1982 Österreichringillä Itävallassa. Kilpailun voitti Lotuksella ajanut Elio de Angelis, jolle voitto oli uran ensimmäinen.


title: Georgi Pfeiffer

text: Georgi Vasilovitš Pfeiffer (, 23. joulukuuta 1872 – 10. lokakuuta 1946) oli ukrainalainen matemaatikko. Hänen tärkeimmät työt kohdistuvat osittaisdifferentiaaliyhtälöihin.


title: Georgi Pfeiffer

text: Pfeiffer syntyi Sokirintsissa, Ukrainassa. Hän opiskeli Kiovan yliopistossa, josta hän valmistui vuonna 1896. Kolme vuotta myöhemmin hän sai viran Kiovan ammattikorkeakoulusta, jossa hän opetti vuoteen 1909 asti. Vuonna 1900 hän sai viran myös Kiovan yliopistosta, jossa hän opetti aina kuolemaansa asti.


title: Georgi Pfeiffer

text: Pfeiffer valittiin vuonna 1920 Ukrainan tiedeakatemian jäseneksi. Tiedeakatemiassa hän oli Puhtaan matematiikan laitoksen () johtaja. Hän osallistui myös tiedeakatemian matematiikan laitoksen toimintaan Kiovassa kahteen otteeseen. Ensin vuosina 1934–1941 ja uudelleen vuosina 1944–1946. Ajanjakojen välillä olevana kolmen vuoden aikana Pfeiffer oli matematiikan ja fysiikan laitoksen professorina Ufassa, Baškortostanissa.


title: Pentti Koivisto

text: Pentti Kullervo Koivisto (17. toukokuuta 1917 Oulu – 5. joulukuuta 1961 Oulu) oli oululainen taidemaalari ja lapinaiheistaan tunnetun taiteilija Aukusti Koiviston poika. Pentti Koivisto opiskeli Kuvataideakatemiassa vuosina 1939–1941 ja 1944–1945. Opiskelun katkaisivat talvi- ja jatkosota, joiden aikana hän palveli ensin vänrikkinä ja sittemmin luutnanttina tykistön tulenjohtajan tehtävissä; talvisodassa Pitkärannan rintamalla ja jatkosodassa Uhtuan ja Kiestingin suunnalla käyttäen liikenevän vapaa-ajan näkymien tallentamiseen piirtämällä ja maalaamalla. Hän debytoi taiteilijana Helsingin Taidehallissa vuonna 1945.


title: Pentti Koivisto

text: Koivisto sanoutui jo nuorena irti isälleen luonteenomaisiksi muodostuneista Lappi-aiheista ja kuvasi öljyvärimaalauksissaan teollisempaa oululaista kaupunkimiljöötä kuten satama- ja rakennustyöläisiä työssään sekä teki impressionististyylisiä maisemamaalauksia. Hänen töissään esiintyi myös runsaasti tyyliteltyjä geometrisia pintoja, jotka lähentelivät kubismia. Öljyvärimaalausten lisäksi Koivisto teki paljon pastellimaalauksia.


title: Pentti Koivisto

text: Koivisto opetti kuvaamataidetta Oulun työväenopistossa vuosina 1957–1961 ja hoiti vapaa-aikanaan monien Oulussa vierailleiden näyttelyiden käytännön järjestelyt kaupungissa, jossa ei vielä 1950-ja 1960-lukujen vaihteessa ollut omaa taidemuseota. 1950-luvun loppuun mennessä Koivistosta kehittyi eräänlainen Oulun "hovitaiteilija", jolta tilattiin erityisesti kaupungin merkkihenkilöiden muotokuvia. Koivistolla oli muutenkin aktiivinen rooli Oulun kulttuurielämässä ja hän ajoi muun muassa taiteilijaseuran, taidekoulun, taideyhdistyksen ja Oulun taidemuseon perustamista, joka lopulta saatiinkin aikaiseksi vuonna 1963.


title: Undercover

text: Undercover on The Rolling Stonesin marraskuussa 1983 julkaistu albumi.


title: Undercover

text:
Levy sisältää vaikutteita niin new wave-, reggae- kuin hard rock -musiikista.
Albumin äänityksissä syntyi riitoja, koska Mick Jagger olisi halunnut uudistaa yhtyettä, kun taas Keith Richards halusi pitää tiukasti kiinni yhtyeelle ominaisista rock- ja blues -vaikutteista. Kappale "Pretty Beat Up" on pitkälti Ron Woodin työstämä.


title: Undercover

text:
Albumi oli jenkkilistalla korkeimmillaan sijalla #4, katkaisten näin kahdeksan ykkösalbumin putken Yhdysvalloissa. Britanniassa sijoitus oli #3.
Single "Undercover of the Night" oli hitti niin Britanniassa (# 11) kuin Yhdysvalloissakin (# 9). Kappale otti kantaa Etelä-Amerikan politiikkaan. Toinen single "She Was Hot" sen sijaan floppasi (UK #42), (US #44).


title: Luettelo Finnish Dance Chartin ykkösistä vuonna 2006

text: Luettelo "Finnish Dance Chart" -listan kärkipaikkaa hallussaan pitäneistä artisteista ja singleistä vuonna 2006.


text: Swedish Dance Chart: 2007 – 2008 – 2009 – 2010 – 2011 – 2012 – 2013Norwegian Dance Chart: 2007 – 2008 – 2009 – 2010 – 2011 – 2012 – 2013


title: Matjaž Vrhovnik

text: Matjaž Vrhovnik (s. 6. toukokuuta 1972 Ljubljana, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä.


title: Matjaž Vrhovnik

text: Vrhovnik sijoittui kolmanneksi pujottelun maailmancupin kokonaiskilpailussa kaudella 1999–2000. Hän voitti Adelbodenin osakilpailun, oli toinen Kitzbühelissä sekä kolmas Chamonix'ssa ja Bormiossa. Nämä olivat hänen uransa ainoat palkintokorokepaikat.


title: Matjaž Vrhovnik

text: Arvokilpailuissa Vrhovnik oli parhaimmillaan seitsemästoista Naganon olympiapujottelussa 1998. Hän lopetti uransa keväällä 2003.


title: Radio Nippon

text: Radio Nippon (, "Kabushiki-gaisha Āru Efu Rajio Nippon") on paikallinen AM-radioasema Yokohama-Kanagawan prefektuurissa Japanissa. Aseman taajuus on 1422kHz. Kanava aloitti lähetykset 24. joulukuuta 1958.


title: Kemiallisten aseiden kieltosopimus

text: Kemiallisten aseiden kieltosopimus on kansainvälinen sopimus, joka kieltää kemiallisten aseiden valmistuksen, varastoinnin sekä käytön. Sopimus allekirjoitettiin 13. tammikuuta 1993 ja se tuli voimaan 29. huhtikuuta 1997. Sopimusta valvoo Kemiallisten aseiden kieltojärjestö.


title: Rannikkoseutu

text: Rannikkoseutu (aikaisemmin Rannikkoseudun Sanomat) on vuonna 1932 perustettu paikallislehti, jonka kotipaikka on Raisio. Tiistaisin ja perjantaisin ilmestyvää lehteä kustantaa Alma Median omistama Suomen Paikallissanomat Oy.


title: Rannikkoseutu

text: Lehti leviää Raisioon, Naantaliin ja Maskuun ja se on tilattava paikallislehti. Aiemmin lehteä julkaisi Rannikkoseudun Sanomat Oy, mutta se myytiin syyskuussa 2008 Alma Median omistamalle Suomen Paikallissanomille.


title: Rannikkoseutu

text: "Rannikkoseudun" levikki vuosina 2006–2017:


title: Cry Me a River (Justin Timberlaken kappale)

text: Cry Me a River on toinen single yhdysvaltalaisen laulaja Justin Timberlaken ensimmäiseltä sooloalbumilta "Justified". Single julkaistiin 17. joulukuuta 2002. Kappaleella vierailee myös sen tuottaja Timbaland. Artistin itsensä yhdessä Timbalandin ja Scott Scorchin kanssa tekemä sanoitus käsittelee Timberlaken eroa laulajatar Britney Spearsistä.


title: Grenadanjuoksukyyhky

text: Grenadanjuoksukyyhky ("Leptotila wellsi") on äärimmäisen uhanalainen kyyhky. Se on endeeminen laji Grenadan saarella Vähä-Antilleilla. Se on Grenadan kansallislintu.


title: Grenadanjuoksukyyhky

text: Grenadanjuoksukyyhky kasvaa 31 cm pitkäksi. Sen selkäpuoli on ruskeanharmaa, vatsapuoli valkea. Rinta on kanelinruskea, otsa valkea ja päälaki sininen.


title: Mitja Kunc

text: Mitja Kunc (s. 12. marraskuuta 1971 Črna na Koroškem, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä. Hän voitti pujottelun maailmancupin kaudella 1985–1986.


title: Mitja Kunc

text: Kunc edusti vielä Jugoslaviaa saavuttaessaan pronssia nuorten MM-kilpailujen suurpujottelussa Zinalissa vuonna 1990 sekä sijoittuessaan samassa lajissa kuudenneksi Saalbachin MM-kilpailuissa 1991. Slovenian edustajana hän oli Lillehammerin olympialaisissa 1994 pujottelussa neljäs ja suurpujottelussa neljästoista.


title: Mitja Kunc

text: Kunc sijoittui Sierra Nevadan MM-kilpailuissa 1996 alppiyhdistetyssä viidenneksi ja niin pujottelussa kuin suurpujottelussakin neljänneksitoista. Vailin MM-kilpailuissa 1999 hän oli pujottelussa viidestoista.


title: Mitja Kunc

text: Kunc saavutti pronssia pujottelussa St. Antonin MM-kilpailuissa 2001 Mario Mattin ja Benjamin Raichin jälkeen. Hän oli samoissa kisoissa suurpujottelussa viidestoista.


title: Mitja Kunc

text: Kunc voitti urallaan yhden maailmancupin osakilpailun: pujottelukisan Yongpyongissa helmikuussa 2000. Hän sijoittui lisäksi toiseksi suurpujottelussa Crans-Montanassa kaudella 1993–1994 sekä Kranjska Gorassa seuraavana talvena. Pujottelussa hän oli tammikuussa 2001 kolmas Schladmingissa sekä kaudella 2001–2002 kolmas Adelbodenissa ja toinen Wengenissä. Hän sijoittui kaudella 2001–2002 pujottelucupin yhteispisteissä neljänneksi.


title: Mitja Kunc

text: Kunc päätti maailmancup-uransa keväällä 2005.


title: Český Těšín

text: Český Těšín (puolaksi: "Czeski Cieszyn") on kaupunki Tšekissä Määrin-Sleesian läänissä Karvinán piirikunnassa Olza-joen ) varrella aivan Puolan rajalla. Kaupungissa oli 25 579 asukasta vuonna 2009 ja sen pinta-ala on 33,81 neliökilometriä. Kaupunki sijaitsee historiallisen Cieszynin Sleesian alueen sydämessä. Ennen vuoden 1920 rajanvetoa Puolan ja Tšekkoslovakian välillä kaupunki oli Teschenin eli nykyisen Cieszynin kaupungin joentakainen eteläinen esikaupunki. Suurin osa Tšekin puolalaisvähemmistöstä asuu kaupungissa tai sen lähistöllä. Kaupunki kuului lyhyen aikaa Puolaan vuoden 1938 Tšekkoslovakian jaon jälkeen, mutta palautettiin toisen maailmansodan päätyttyä Tšekkoslovakian yhteyteen (ks. "Teschenin alue").


title: Parhaan musikaali- tai komediasarjan Golden Globe -palkinto

text: Paras musikaali- tai komediasarja on yksi Golden Globe -palkinnon kategorioista.


title: Uskonto on vaara

text: Uskonto on vaara on suomalaisen hc-punk -yhtye Rattuksen toinen albumi. Poko Rekords julkaisi albumin vuonna 1984.


title: Uskonto on vaara

text: Vuonna 1985 brasilialainen New Face Records julkaisi levyn. Tällä julkaisulla on mukana samana vuonna Suomessa ilmestynyt Rattuksen EP "Ihmiset on sairaita".Brasilian-painoksella oli lisäksi seuraavat, Suomessa "Ihmiset on sairaita" -EP:llä julkaistut kappaleet:


title: Aitne

text: Aitne on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2001. Se sai silloin väliaikaiseksi nimekseen S/2001 J 11. Aitne on läpimitaltaan noin 3 kilometriä. Kuu kiertää planeettaa noin 22 285 000 kilometrin etäisyydellä kiertoajan ollessa 679,641 päivää. Radan eksentrisyys on 0,393 ja inklinaatio 166°.


title: Aitne

text: Nykyisen nimensä kuu sai elokuussa 2003 kreikkalaisesta mytologiasta.


title: Kale (kuu)

text: Kale on Jupiteria retrogradiseen suuntaa kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2001. Silloin kuu sai väliaikaiseksi nimekseen S/2001 J 8. Kale on halkaisijaltaan noin 2 kilometriä ja se kiertää Jupiteria noin 22 409 000 kilometrin päässä kiertoajan ollessa noin 729 päivää. Radan eksentrisyys on 0,2521 ja inklinaatio 165 °.


title: Kale (kuu)

text: Nykyisen nimensä kuu on saanut kreikkalaisesta mytologiasta.


title: Wawa

text: Wawa voi tarkoittaa:


title: Pasithee

text: Pasithee on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 6. Pasithee on läpimitaltaan noin kaksi kilometriä ja se kiertää Jupiteria 23 307 000 kilometrin etäisyydellä kiertoajan ollessa noin 719 vuorokautta. Radan eksentrisyys on 0,2688 ja inklinaatio 165 astetta.


title: Pasithee


title: Evan Lysacek

text: Evan Frank Lysacek (s. 4. kesäkuuta 1985) on yhdysvaltalainen taitoluistelija. Hän voitti yksinluistelun maailmanmestaruuden vuonna 2009 sekä MM-pronssia vuosina 2005 ja 2006. Vancouverin talviolympialaisissa 2010 hän voitti olympiakultaa.


title: Pohjois-Hämeen rykmentin 1. pataljoona

text: Pohjois-Hämeen rykmentin 1. pataljoona eli niin sanottu Kalmin pataljoona oli Suomen sisällissodassa valkoisten Länsiarmeijan Bergströmin ryhmän Pohjois-Hämeen rykmenttiin kuulunut joukko-osasto. Pataljoonan komentaja oli virolaissyntyinen majuri Hans Kalm.


title: Pohjois-Hämeen rykmentin 1. pataljoona

text:
Päällikkö: jääkärivääpeli Hans Holopainen.
Päällikkö: jääkäriluutnantti Ilmari Pohjanpalo.
Päällikkö: ylioppilas Niilo Sigell, jääkärivänrikki Anton Eonsuu.
Päällikkö: jääkärivänrikki Mauri Rantasalo.
Päällikkö: voimistelunopettaja Väinö Teivaala.
Päällikkö: luutnantti Kaarlo Varmavuori.


title: The Collection (Harpo)

text: The Collection on ruotsalaisen pop-laulajan Harpon vuonna 2001 julkaistu kokoelma-albumi.


title: Vazgen I

text: Vazgen I Baljian (20. syyskuuta 1908 – 18. elokuuta 1994) toimi Armenian katolikoksena vuosina 1955–1994. Hän oli diaspora-armenialainen, sillä hän syntyi ja opiskeli Bukarestissa, Romaniassa, hänet vihittiin papiksi Kreikan Ateenassa ja hän toimi Bulgarian ja Romanian piispana. Katolikoksena hän yritti korostaa maallikkojen merkitystä kirkossa, mutta hänen aikanaan pappien määrä hupeni, toiminta liki tyrehtyi ja suurinta osaa armenialaisista ei enää kastettu virallisen neuvostoateismin seurauksena. Vazgenin kauden loppupuolella Armenia kuitenkin itsenäistyi, ja Vazgenista tuli li kuuteensataan vuoteen ensimmäinen katolikos, joka kuoli itsenäisessä armenialaisvaltiossa. Häntä seurasi katolikoksena Karekin I.


title: Dragon Quest (videopeli)

text: Dragon Quest () on Chunsoftin kehittämä ja Enixin (nyk. Square Enix) vuonna Nintendo Entertainment Systemille julkaisema "Dragon Quest"-roolipelisarjan ensimmäinen peli. Peli julkaistiin Pohjois-Amerikassa Dragon Warrior-nimellä. "Dragon Quest" käännettiin myöhemmin MSX:lle, Super Famicomille, Game Boy Colorille sekä japanilaisille matkapuhelimille.


title: Dragon Quest (videopeli)

text: Kuvitustaiteen on tehnyt Akira Toriyama.


title: Dragon Quest (videopeli)

text: Pelaajan ohjaama nimetön soturi polveutuu "Dragon Quest III":n päähenkilö Lotosta (tunnetaan myös nimellä Erdrick amerikkalaisessa käännöksessä), joka on keskeinen henkilö kolmessa ensimmäisessä "Dragon Quest" -pelissä. Sankarin on saatava takaisin Lohikäärmeherran () ryöstämä Valon pallo, jonka avulla rauha voitaisiin palauttaa kuihtuneeseen Alefgardin maahan. Ennen Lohikäärmeherran haastamista päähenkilön on kerättävä tarvittava esineistö tämän saavuttamiseksi sekä pelastettava vihollisten kaappaama prinsessa Gwaelin.


title: Dragon Quest (videopeli)

text: Aikajärjestyksessä "Dragon Quest" on sarjansa toinen osa, sillä sen tarinaa edeltävät myöhemmin julkaistun "Dragon Quest III":n tapahtumat.


title: Dragon Quest (videopeli)

text: "Dragon Quest" on pelimekaniikaltaan tyypillisten konsoliroolipelien mukainen. Peli etenee, kun pelaajan ohjaama hahmo suorittaa tehtäviä määrätyissä kaupungeissa tai muissa kohteissa. Paikkakuntiin voidaan matkustaa ylhäältä kuvatun maailmankartan kautta.


title: Dragon Quest (videopeli)

text: Matkojen aikana kohdattuja hirviöitä vastaan taistellaan 1. persoonan kuvakulmassa. Vuoropohjaisissa taisteluissa pelihahmolle osoitetaan komentoja ikkunasta, joka sisältää neljä eri vaihtoehtoa: hyökkäys aseella, loitsujen langettaminen, esineiden käyttäminen sekä pakeneminen. Voittaakseen yhteenoton pelaajan on kulutettava loppuun vihollisen osumapisteet, ja onnistuessaan hän saa palkkioksi kokemuspisteitä, jotka nostavat pelihahmon kehitystasoa. Mikäli taistelu hävitään, hahmo herää jälleen henkiin lähistöllä sijaitsevassa kaupungissa.


title: Dragon Quest (videopeli)

text: "Dragon Questin" ensimmäinen julkaisu ilmestyi Japanissa vuonna 1986 alustanaan Famicomin lisäksi myös MSX. Englanniksi käännetty NES-versio valmistui kolme vuotta myöhemmin. Amerikkalaisjulkaisun nimi jouduttiin tosin vaihtamaan vuodesta 1980 lähtien markkinoidun "DragonQuest"-pöytäroolipelin vaikutuksesta, ja täten käännös päätettiin nimetä "Dragon Warrioriksi".


title: Dragon Quest (videopeli)

text: Japanilaisen ja pohjoisamerikkalaisen version väliset erot eivät rajoittuneet ainoastaan nimiin. Esimerkiksi alkuperäisperäistä peliä voitiin jatkaa pelaajan syöttämien salasanojen avulla, kun taas "Dragon Warriorissa" turvauduttiin pelitilanteen tallentamiseen. "Dragon Warrior" oli esikuvaansa siinä määrin realistisempi, että siitä oli korjattu japanilaisversiossa ilmennyt ongelma, jossa hahmojen spritet katsoivat aina pelaajaa kohti riippumatta siitä, mihin suuntaan ne liikkuivat. Famicomin "Dragon Questiin" nähden myös grafiikkaa parannettiin ja muun muassa kiroilua sisältävää dialogia muutettiin hienovaraisemmaksi.


title: Dragon Quest (videopeli)

text: Vuoden 1993 lopulla "Dragon Quest" julkaistiin seuraajansa kanssa Super Famicomille "Dragon Quest I & II" -yhteisjulkaisussa. Pelit oli talletettu yhdelle kasetille, ja ne sisälsivät uusitun grafiikan, äänenlaadun sekä pelimekaniikan. Samaa nimeä kantava peli sai alustakseen myös Game Boy Colorin kuusi vuotta myöhemmin. Kyseisen version uusia ominaisuuksia olivat esimerkiksi animoidut alku- ja päätöskohtaukset sekä NES-peliä paremmat tallennusmahdollisuudet ja yksityiskohtaisemmat tausta- ja hahmografiikat. Pelin loppuvastukset olivat myös haastavampia, mutta niiden voittamisesta annettu palkkio oli vastaavasti suurempi.


title: Dragon Quest (videopeli)

text: Super Famicomille "Dragon Quest I & II" ilmestyi vain Japanissa, mutta Game Boy Color -version markkina-alue ulottui myös Pohjois-Amerikkaan, jossa pelille laadittiin uusi käännös. NES-pelissä hahmot olivat puhuneet Elisabet I:n aikaista englantia, joka "Dragon Warrior I & II":ssa korvattiin nykyaikaisella murteella. Muutoksia kokivat myös japanilaisiin vastineihinsa vaihdetut hahmojen, kaupunkien ja esineiden nimet, joista esimerkkinä Lotoksi palautettu Erdrick.


title: Dragon Quest (videopeli)

text: Grafiikaltaan entistäkin päivitetympää "Dragon Questiä" alettiin myydä matkapuhelimille 1. maaliskuuta 2004 lähtien. Peli kehitettiin Square Enixin ja Japanin tietoliikennettä hallitsevan Nippon Telegraph and Telephonen yhteistyönä NTT DoCoMon FOMA 900i -mallille.


title: Dragon Quest (videopeli)

text: Ensimmäisen "Dragon Questin" musiikista vastasi sarjan muiden osien tavoin Koichi Sugiyama. Pelin soundtrack julkaistiin 5. lokakuuta 1986 nimellä "Dragon Quest Suite", jonka 17 kappaleesta yksi on nauhoitettu NES:n äänipiirin mukaisena, 8 taas orkesterin esittäminä ja loput syntetisaattorilla soitettuina. Muita pelin musiikkia sisältäviä albumeita ovat esimerkiksi "Dragon Quest in Concert" (1987), "Symphonic Suite Dragon Quest I•II" (2000) sekä "Dragon Quest Game Music Super Collection Vol. 1" (2001) ja "Vol. 2" (2002).


title: Jure Košir

text: Jure Košir (s. 24. huhtikuuta 1972 Mojstrana, Slovenian ST) on Jugoslaviaa ja Sloveniaa urallaan edustanut slovenialainen alppihiihtäjä ja olympiamitalisti.


title: Jure Košir

text: Košir edusti vielä Jugoslaviaa voittaessaan supersuurpujottelun nuorten maailmanmestaruuden Norjan Geilossa vuonna 1991. Albertvillen olympialaisissa 1992 hän sijoittui Slovenian väreissä alppiyhdistetyssä kolmanneksitoista ja saavutti kaksi vuotta myöhemmin Lillehammerissa olympiapronssia pujottelussa Thomas Stangassingerin ja Alberto Tomban jälkeen.


title: Jure Košir

text: Košir sijoittui Sierra Nevadan MM-kilpailuissa 1996 suurpujottelussa kahdeksanneksi, Sestrieren MM-kisoissa 1997 pujottelussa kahdenneksitoista ja Naganon olympiakisoissa 1998 suurpujottelussa viidenneksi. Tämän jälkeen hän oli pujottelussa kymmenes Vailin MM-kilpailuissa 1999 sekä kahdeksas niin St. Antonin MM-kisoissa 2001 kuin Salt Lake Cityn olympialaisissa 2002.


title: Jure Košir

text: Košir voitti urallaan kolme maailmancupin osakilpailua ja sijoittui kolmen parhaan joukkoon yhteensä 20 kertaa. Hän oli kaudella 1993–1994 pujottelucupin yhteispisteissä kolmas. Seuraavalla kaudella hän sijoittui maailmancupin kokonaiskilpailussa kolmanneksi, suurpujottelucupissa toiseksi ja pujottelucupissa kolmanneksi. Kaudella 1995–1996 Košir oli pujottelucupissa viides ja kaudella 1998–1999 toinen.


title: Jure Košir

text: Uransa keväällä 2006 lopettanut Košir levytti 1990-luvun puolivälissä, suosionsa huipulla ollessaan, muutaman rap-kappaleen ja kuului myös rap-yhtyeeseen.


title: Ralph Nelson

text: Ralph Nelson (12. elokuuta 1916 Long Island, New York – 21. joulukuuta 1987 Santa Monica, Kalifornia) oli yhdysvaltalainen elokuvaohjaaja, tuottaja ja näyttelijä. Hänen ohjaustöidensä joukossa ovat muun muassa "Viimeinen erä" (1962), "Kedon kukkaset" (1963), "Charly" (1968) ja "Verinen sotilas" (1970).


title: Ralph Nelson

text: Nelson oli 1930-luvun lopulla naimisissa näyttelijä Celeste Holmin kanssa. Pari sai liiton aikana kaksi lasta; Ted Nelson ja Daniel Dunning.


title: Ralph Nelson

text: Nelson sai vuonna 1957 Emmy-palkinnon. Hän oli vuonna 1961 ehdolla toisen Emmyn ja vuonna 1964 Oscarin saajaksi. Vuonna 1963 hän sijoittui toiseksi Berliinin elokuvajuhlien perhe-elokuvien sarjassa. Hän kuoli syöpään Kalifornian Santa Monicassa 71-vuotiaana.


title: Rod Serling

text: Rodman Edward ”Rod” Serling (25. joulukuuta 1924 – 28. kesäkuuta 1975) oli yhdysvaltalainen radio- ja televisiokäsikirjoittaja, joka muistetaan muun muassa vuosina 1959–1964 pyörineen "Hämärän rajamailla" -sarjan luojana.


title: Rod Serling

text: Serling kasvoi juutalaisessa perheessä New Yorkin osavaltiossa ja valmistui Binghamton High Schoolista. Palvelu ja haavoittuminen toisessa maailmansodassa jätti Serlingiin pysyvät henkiset arvet, ja hänelle myönnettiin purppurasydän ja pronssitähti.


title: Rod Serling

text: Serling opiskeli kirjallisuutta Antioch Collegessa Ohiossa ja valmistui vuonna 1950. Hän oli vuodesta 1948 naimisissa puolisonsa Carolin kanssa; pari sai kaksi tytärtä.


title: Rod Serling

text: Serlingin muita televisioansioita olivat "Requiem for a Heavyweight" ja "Night Gallery". Radiosta hänet muistetaan parhaiten sarjasta "Zero Hour". Hän kuoli sydäntautiin kolmen vakavan kohtauksen jälkeen 50-vuotiaana. Hänellä on paikka Hollywood Walk of Famella.


title: Wilfrid Forgues

text: Wilfrid Forgues (s. 22. joulukuuta 1969) on ranskalainen koskipujottelija. Hän voitti yhdessä Frank Adissonin kanssa kultaa C-2 sarjasta Atlantan 1996 olympialaisissa ja pronssia Barcelonasta 1992. Hän sijoittui myös Sydneyssä 2000 Adissonin kanssa seitsemänneksi.


title: Carla Bruni

text: Carla Bruni-Sarkozy, synt. Carla Gilberta Bruni Tedeschi (s. 23. joulukuuta 1967 Torino, Italia) on ranskalais-italialainen laulunkirjoittaja, laulaja ja malli ja Ranskan 23. presidentin Nicolas Sarkozyn aviopuoliso.


title: Carla Bruni

text: Bruni on kotoisin Italiasta. Hänen ottoisänsä Alberto Bruni Tedeschi oli torinolainen rengastehtailija ja äitinsä konserttipianisti. Brunit muuttivat Ranskaan 1970-luvulla perheen pelätessä punaisten prikaatien elinkeinoelämän johtajiin ja oikeistoon kohdistuvia terrori-iskuja. Brunin oikea isä oli miljonääri Maurizio Remmert. Valeria Bruni Tedeschi on hänen siskonsa.


title: Carla Bruni

text: Bruni oli Guess-farkkumerkin mallina. Hänellä oli myös Versacen kanssa neljän miljoonan punnan vuosisopimus. Hän aloitti 2002 myös laulajan uransa ja on myynyt yli kaksi miljoonaa levyä. Hänen ensimmäinen albuminsa "Quelqu'un m'a dit" voitti 2004 parhaan naisartistin palkinnon Victoires de la Musique -tilaisuudessa.


title: Carla Bruni

text: Seurustellessaan toimittaja ja kriitikko Jean-Paul Enthovenin kanssa Bruni tutustui tämän poikaan Raphaël Enthoveniin, joka oli Brunin tavatessaan naimisissa filosofi Bernard-Henri Lévyn tyttären Justine Lévyn kanssa. Heillä on poika Aurélien (s. 2001), mutta suhde päättyi pian eroon.


title: Carla Bruni

text: Bruni tapasi Ranskan presidentti Nicolas Sarkozyn 2007. Hän avioitui Sarkozyn kanssa 2008. He saivat ensimmäisen yhteisen lapsensa, Giulia Sarkozyn vuonna 2011. Bruni on aiemmin seurustellut muun muassa Mick Jaggerin, Donald Trumpin, Eric Claptonin, Kevin Costnerin ja Laurent Fabiuksen kanssa.


title: Ale Porkka

text: Aleksanteri ”Ale” Porkka (15. heinäkuuta 1892 Viipuri – 29. syyskuuta 1969 Helsinki) oli suomalainen näyttelijä. Hän näytteli erityisesti lupsakoiden kansanmiesten rooleja.


title: Ale Porkka

text: Porkka näytteli useissa teattereissa, mutta hänen lyhyt elokuvauransa on kuitenkin tunnetumpi. Porkka näytteli kaikkiaan noin 15 elokuvassa vuosina 1945–1968.


title: Frank Adisson

text: Frank Adisson (s. 24. kesäkuuta 1969) on ranskalainen koskipujottelija. Hän voitti yhdessä Wilfrid Forguesin kanssa olympiakultaa C-2 sarjasta Atlantan olympialaisissa 1996 ja pronssia Barcelonasta 1992. Hän sijoittui Forguesin kanssa myös seitsemänneksi Sydneyssä 2000.


title: Komo

text: Komo tarkoittaa seuraavia asioita:


title: Theodore G. Bilbo

text: Theodore Gilmore Bilbo (13. lokakuuta 1877 – 21. elokuuta 1947) oli merkittävä yhdysvaltalainen demokraattipoliitikko 1900-luvun alussa. Hän toimi Mississippin kuvernöörinä (1916–1920, 1928–1932) ja lopulta liittovaltion senaattorina (1935–1947).


title: Theodore G. Bilbo

text: Bilbo kuului Ku Klux Klaniin. Hän oli koulutukseltaan lakimies ja kuoli suusyöpään 69-vuotiaana.


title: Ellen Gilchrist

text: Ellen Gilchrist (s. 20. helmikuuta 1935) on yhdysvaltalainen kirjailija. Hän on julkaissut romaaneja, novellikokoelmia, runoutta ja esseitä.


title: Ellen Gilchrist

text: Kertomuskokoelma "Victory Over Japan" toi Gilchristille vuonna 1984 Kansallisen kirjapalkinnon.


title: Adam Vella

text: Adam Joseph Vella (s. 12. kesäkuuta 1971 Melbourne) on australialainen ampuja, joka kilpailee trapissa.


title: Adam Vella

text: Vella saavutti trapin olympiapronssia Ateenasta 2004. MM-kilpailuissa hän on saanut trapin joukkuekilpailussa hopeaa 2002 ja 2005 sekä kaksoistrapin joukkuekilpailussa hopeaa 2003. Kansainyhteisön kisoissa hän on saanut kultaa trapin parikilpailussa 2002, 2006 ja 2010 sekä hopeaa trapin henkilökohtaisessa kilpailussa 2002.


title: Tanskansalmi

text: Tanskansalmi (, ) sijaitsee Grönlannin ja Islannin välillä Pohjoisella jäämerellä. Kapeimmalta kohdaltaan salmi on noin 290 kilometriä leveä, pituus eteläsuuntaan noin 483 kilometriä. Kylmä Itä-Grönlannin virta virtaa salmen länsiosassa etelään ja kuljettaa mukanaan jäävuoria, jotka ovat peräisin Pohjoiselta jäämereltä tai Grönlannin mannerjäätiköstä. Islannin lähellä lämpimämmän Irmingerin virran osa virtaa kohti pohjoista.


title: Tanskansalmi

text: Vuonna 1941 saksalainen taistelulaiva Bismarck upotti englantilaisen HMS Hoodin Tanskansalmessa.


title: Pete Rugolo

text: Pietro ”Pete” Rugolo (25. joulukuuta 1915 San Piero Patti, Sisilia, Italia – 16. lokakuuta 2011 Sherman Oaks, Kalifornia, Yhdysvallat) oli italialaissyntyinen jazzmusiikin lauluntekijä ja sovittaja. Hän muutti perheensä mukana Yhdysvaltoihin vuonna 1920.


title: Pete Rugolo

text: Rugolo valmistui San Francisco State Collegesta ja opiskeli säveltämistä Darius Milhaud’n johdolla Mills Collegessa Oaklandissa. Toisen maailmansodan aikana hän soitti Paul Desmondin kanssa armeijan yhtyeessä.


title: Pete Rugolo

text: Rugolo teki myöhemmän uransa aikana yhteistyötä muiden muassa Nat King Colen, Stan Kentonin, June Christyn, Peggy Leen ja Four Freshmenin kanssa. Hän saavutti tunnustusta myös työstään televisiosäveltäjänä.


title: Dick Miller

text: Richard "Dick" Miller (25. joulukuuta 1928 – 30. tammikuuta 2019) oli yhdysvaltalainen näyttelijä. Hän syntyi New Yorkin Bronxissa ja opiskeli City College of New Yorkissa ja Columbian yliopistolla.


title: Dick Miller

text: Miller aloitti uransa 1950-luvulla ohjaaja-tuottaja Roger Cormanin elokuvissa. Hänen tunnetuimpia roolejaan on Walter Paisley Cormanin kulttiklassikossa "A Bucket of Blood".


title: Dick Miller

text: Miller näytteli yli 60 vuotta kestäneen uransa useiden tunnettujen ohjaajien elokuvissa. Hän teki useita kertoja yhteistyötä muun muassa James Cameronin, Ernest Dickersonin, Martin Scorsesen ja John Saylesin kanssa. Miller näytteli melkein jokaisessa Joe Danten projektissa, muun muassa elokuvissa "Piraija", "Ulvonta" ja "Gremlins – riiviöt". Muita hänen elokuviaan olivat "Rock ’n’ Roll High School", "Terminator – tuhoaja" ja "Lötköjen yö". Hän vieraili myöa "Star Trek" -televisiosarjassa.


title: Joe Dante

text: Joe Dante (s. 28. marraskuuta 1946 Morristown, New Jersey, USA) on yhdysvaltalainen elokuvaohjaaja, -tuottaja ja -käsikirjoittaja. Hänet tunnetaan kansainvälisesti varsinkin elokuvasta "Riiviöt" (1984) ja sen jatko-osasta "Gremlins 2 – uusi pesue" (1990).


title: Sarah Tansey

text: Sarah Tansey (s. 1972 Englanti, Yhdistynyt kuningaskunta) on englantilainen näyttelijä, joka on näytellyt englantilaisessa tv-sarjassa "Sydämen asialla" tuotantokausina 2001–2004 Jenny Latimeria, myöhemmin Mertonia. Hän on esiintynyt noin 70 jaksossa. Hänen hahmonsa poistui sarjasta saatuaan hermoromahduksen. Tansey on myös näytellyt tv-sarjassa "The Bill" vuosina 2006–2007 ja "Far from the Madding Crowd" -sarjassa vuonna 1998.


title: Simon Kexlerus

text: Simon Svenonis Kexlerus (29. joulukuuta 1602 – 22. maaliskuuta 1669) oli ruotsalaissyntyinen suomalainen matemaatikko ja tähtitieteilijä. Kexlerus oli Turun akatemian ensimmäinen matematiikan professori.


title: Simon Kexlerus

text: Kexlerus syntyi ruotsissa Kexlen kylässä Edsbergin pitäjässä. Hänen isänsä oli talonpoika Sven Kexlen. Kexlerusista tuli ylioppilas Uppsalassa ja filosofian maisteri vuonna 1631 (tai 1632). Tämän jälkeen hän oleskeli Saksassa ja Alankomaissa muutaman vuoden. Hän palasi Ruotsiin vuonna 1634 ja toimi vuoden Strängnäsin lukion matematiikan opettajana. Uppsalan yliopistossa hän työskenteli filosofisen tiedekunnassa apulaisena 1636–1640.


title: Simon Kexlerus

text: Turun akatemian perustamisen jälkeen vuonna 1640 hän sai sieltä matematiikan professuurin, jota hän hoiti kuolemaansa saakka. Matematiikan professuurin sisältyi tuolloin myös tähtitiede. Kexleruksen, kuten myös hänen seuraajiensakin, edustaman tietämyksen ja opetuksen taso oli melko alhainen. Kexlerus näki muun muassa paljon vaivaa puolustaakseen ptolemaiolaista maailmankuvaa kopernikaanista vastaan. Turun akatemian rehtorina hän oli kolmesti vuosina 1644–1645, 1655–1656 ja 1666–1667. Filosofisen tiedekunnan promoottori hän oli vuosina 1643 ja 1661.


title: Simon Kexlerus

text: Kexlerus julkaisi uransa aikana lähes 40 väitöskirjaa. Pääasiallisesti ne olivat artimetiikan, geometrian, trigonometrian ja tähtitieteen oppikirjoja. Lisäksi hän laati almanakkoja vuosiksi 1650 ja 1654.


title: Simon Kexlerus

text: Kexlerus solmi avioliiton vuonna 1641 Ingeborg Elisabet Gerzliniuksen kanssa. Heille syntyi useita lapsia, joista Anders-poika toimi Inkerissä pappina ja tytär Margareta oli Kemiön rovasti Anders Pryssin puoliso.


title: Sarah Hale

text: Sarah Josepha Hale (23. lokakuuta 1788 – 30. huhtikuuta 1879) oli yhdysvaltalainen kirjailija. Hänet muistetaan parhaiten lastenlorusta "Mary Had a Little Lamb" ("Maijan karitsa").


title: Sarah Hale

text: Hale julkaisi uransa aikana runsain mitoin proosaa ja runoutta. Hän toimi vuosina 1827–1836 "Lady's Magazinen" ja sen jälkeen vuosina 1837–1877 "Godey's Lady's Bookin" päätoimittajana.


title: Sarah Hale

text: Hale oli vanhuusvuosinaankin henkisesti vireä ja kirjoitti lähes kuolemaansa saakka. Hän eli ajan standardeilla varsin poikkeukselliseen 90 vuoden ikään.


title: Aislín McGuckin

text: Aislín McGuckin (s. 1974, Newry, Pohjois-Irlanti) on pohjoisirlantilainen näyttelijä. Hänet on muun muassa esiintynyt englantilaisesta tv-sarjasta Sydämen asialla, jossa hän näytteli Dr. Liz Merrickiä vuosina 2003–2004 46 jaksossa. Hän on myös esiintynyt useissa muissakin tv-sarjoissa, sekä elokuvissa kuten "Sukulainen meren takaa" (1998) ja "Valkoinen kreivitär" (2005).


title: Tuamotunkalastaja

text: Tuamotunkalastaja ("Todiramphus gambieri") on kuningaskalastajiin kuuluva säihkylintu. Tuamotunkalastaja on äärimmäisen uhanalainen lintu, sitä on jäljellä vain 39–51 yksilöä, ja nekin elävät pienellä alueella. Populaatio on pienentynyt sopivien pesäpuiden vähenemisen, ja pyörremyrskyjen ja mustarottien lisääntymisen seurauksena.


title: Tuamotunkalastaja

text: Tuamotunkalastaja on 63 cm pitkä pyhimyskalastaja, jolla on kellanruskea pää ja niska. Linnun alapuoli on valkoinen, ja sen höyhenpeite on sininen selässä, siivissä ja pyrstössä. Linnun nokka on suuri, kuten kuningaskalastajilla yleensä on.


title: Tuamotunkalastaja

text: Lajia tavataan ainoastaan Niau-saarella, Ranskan Polynesiassa. Ja sieltäkin se on häviämässä, sillä vuonna 1974 nähtiin 400–600 lintua, 30 vuotta myöhemmin 2003–2004 tuamotunkalastajia oli jäljellä vain 39–51 yksilöä. Sitä näkee yleensä puutarhoissa, kookosviljelmissä ja kylien lähellä olevissa viljelmissä.


title: Tuamotunkalastaja

text: Tuamotunkalastaja syö hyönteisiä ja pieniä liskoja. Se kaivaa pesäkoloja kuolleisiin kookospuihin.


title: Miekkailu kesäolympialaisissa 1920

text: Antwerpenin kesäolympialaisissa 1920 miekkailussa kilpailtiin kuudessa lajissa. Miehet kilpailivat sekä henkilökohtaisessa kilpailussa että joukkuekilpailussa kalvalla, säilällä ja floretilla. Naisille ei järjestetty yhtään kilpailutapahtumaa.


title: Clare Calbraith

text: Clare Calbraith (s. 1. tammikuuta 1974 Winsford, Cheshire, Englanti, Yhdistynyt kuningaskunta) on brittiläinen näyttelijä, joka on esiintynyt englantilaisessa televisiosarjassa Sydämen asialla tuotantokausina 2001–2002. Hänen roolihahmonsa oli tohtori Tricia Summerbee neljässäkymmenessäkahdessa jaksossa. Hän opiskeli Cardiff Drama Schoolissa näyttelijäksi.


title: Taas kaikki kauniit muistot

text: Taas kaikki kauniit muistot on Sulho Rannan Viljo Kojon runoon säveltämä tunnettu joululaulu. Runo ja sen nuotit julkaistiin ensimmäisen kerran vuonna 1931 sanomalehti Karjalan joululiitteessä. Kojo oli Viipurissa toimineen Karjalan toimittaja, Ranta puolestaan Viipurin musiikkiopiston opettaja. Kappale kuuluu vahvasti suomalaiseen jouluperinteeseen. Vuodesta 1955 lähtien Yleisradio on soittanut sen vuosittain radiossa jouluaattona heti Turun joulurauhanjulistuksen jälkeen, nykyään Yle Radio 1 -kanavalla. Kappaleen laulaa perinteisesti baritoni Sulo Saarits ja urkuja soittaa Tauno Äikää.


title: Taas kaikki kauniit muistot

text: Laulussa kertoja muistelee lapsuuden joulua. Pellot ja puistot olivat lumesta valkeita. Hän muistelee kirkkokäyntiä, johon hänet vietiin parhaisiin puettuna. Hän kuunteli kirkossa sanaa ja äidinsä laulua. Kertoja kertoo muistavansa siitä vain tunnelman, jota ”milloinkaan ei viedä, ei ryöstetä sielustain”. Jouluna elpyvät muistot antavat kertojalle voimaa vuoden vaikeuksiin.


title: Charlotte Church

text: Charlotte Church (s. 21. helmikuuta 1986 Cardiff, Wales, Yhdistynyt kuningaskunta) on walesilainen näyttelijä ja laulaja. Hän esiintyi ensimmäisen kerran televisiossa vuonna 1997 osallistuttuaan "The Big Big Talent Show" -kilpailuun ollessaan 11-vuotias. Vuonna 1999 hän vieraili yhden jakson verran englantilaisessa televisiosarjassa "Sydämen asialla". Vuonna 2003 hän myös näytteli elokuvassa "Perhe on Pop". Church on juontanut myös omaa show’ta vuosina 2006–2007.


title: Charlotte Church

text: Vuonna 2012 Rupert Murdochin omistama News of the World -lehti joutui maksamaan Churchille ja hänen perheelleen punnan korvauksen kuunneltuaan heidän puhelimensa viestejä. Hänen viestejään oli kuunneltu jo 2002 jolloin hän oli 16-vuotias.


title: Charlotte Church

text: Hänellä on kaksi lasta, Ruby Megan ja Dexter Lloyd, jotka ovat hänen ja hänen ex-miehensä Gavin Hensonin kanssa. Kesäkuussa 2017 hän ja hänen nykyinen miehensä muusikko Johnny Powell ilmoittivat, että Charlotte oli menettänyt vauvan jota oli odottanut ja joka olisi ollut Charlotten kolmas.


title: Psamathe (kuu)

text: Psamathe on Neptunuksen epäsäännöllistä rataa kiertävä kuu, joka löydettiin vuonna 2003. Se tunnettiin väliaikaisella nimellä S/2003 N 1 vuoteen 2007, jolloin se sai nimen nereidi Psamathen mukaan.


title: Psamathe (kuu)

text: Koska Psamathella on hieman samanlainen kiertorata Neson kanssa, on arveltu että ne olisivat voineet syntyä suuremman kuun hajotessa kappaleiksi.


title: Margaret (kuu)

text: Margaret on Uranuksen ainoa kuu, joka kiertää myötäpäivään. Se löydettiin vuonna 2003, jolloin se sai väliaikaisen nimen S/2003 U 3. Se tunnetaan myös nimellä Uranus XXIII.


title: Porta Nigra

text: Porta Nigra (latinaa: ’musta portti’) on Trierin kaupungissa Saksassa sijaitseva roomalaisaikainen kaupunginportti, joka rakennettiin vuosina 180–200 osaksi "Augusta Treverorumin" linnoitusjärjestelmää. Keskiajalla portti muutettiin kirkoksi, mikä pelasti sen tuholta, sillä Trierin kolme muuta antiikkista kaupunginporttia purettiin ja niiden materiaali käytettiin kaupungin uudisrakennuksiin. 1800-luvun alussa Porta Nigra palautettiin kaupungin vallanneen Napoleonin aloitteesta takaisin antiikinaikaiseen asuunsa, ja sen ympärille kasvanut Pyhän Simeonin kirkko purettiin. Nykyään Porta Nigra on osa Unescon maailmanperintökohdetta ja Trierin suosituimpia matkailunähtävyyksiä.


title: Georg Alanus

text: Georg(ius) Christophori Alanus (12. helmikuuta 1609 Jomala – 15. heinäkuuta 1664) oli Suomen ensimmäinen fysiikan ja kasvitieteen professori (tuolloin luonnontieteen professori). Alanuksesta tuli myöhemmin teologian professori. Hän oli Turun Akatemian rehtori vuosina 1647–48. Alanus tutki tähtitiedettä ja hän vastusti kopernikaanista heliosentristä maailmankuvaa.


title: Georg Alanus

text: Alanus syntyi Jomalassa, Ahvenanmaalla. Hänen vanhempansa olivat Jomalan kirkkoherra Kristophorus Sigfridi Alanus ja Mynämäen kirkkoherran tytär Elisabet Georgii. Alanus valmistui ylioppilaaksi Uppsalassa vuonna 1627 ja filosofian maisteriksi vuonna 1635 tutkielmalla, joka käsitteli psykologisia kysymyksiä.


title: Georg Alanus

text: Alanus aloitti uransa Turun lukion matematiikan lehtorina vuonna 1637. Hän päätti virkansa siellä kolme vuotta myöhemmin, jolloin hän sai professuurin vasta perustetusta Turun Akatemiasta. Fysiikan ja kasvitieteen professorina hän oli 1640–48, jonka jälkeen hän oli kolmantena teologian professorina vuosina 1648–51, toisena 1651–53 ja ensimmäisenä 1653–64.


title: Georg Alanus

text: Alanus avioitui Elisabet Nilsdotterin kanssa vuonna 1640. Vaimon isä oli Nyköpingin pormestari. Avioliittoon syntyi yhteensä kahdeksan lasta.


title: Georg Alanus

text: Alanus julkaisi yhteensä 35 väitöskirjaa luonnontieteiden ja teologian aloilta. Alanuksen sanotaan tuoneen Uppsalasta Suomeen metafyysis-spekulatiivisen luonnontieteen.


title: Georg Alanus

text: Alanuksen kuoltua piispa Johannes Gezelius epäili Alanuksen leskeä myrkyttämisyrityksestä. Alanuksen leski oli nimittäin valmistanut ja lähettänyt ennen joulua 1666 lääkkeeksi tarkoitettua juomaa Gezeliuksen vaimolle. Piispa epäili, että juoma sisälsi myrkkyä tai oli taikakeinoin valmistettua, koska siihen oli muodostunut vähitellen pieniä kiviä. Gezelius päätti aloittaa laajat tutkimukset asiasta. Alanuksen lesken piika todisti, että juoma oli valmistettu sekoittamalla hevosenlantaa ja vanhaa olutta sekä lisäämällä joukkoon sahramia ja muskotinkukkaa. Gezelius kysyi apua Turun Akatemian ensimmäiseltä lääketieteen professorilta Erik Achreliukselta. Achreliuksen mukaan hevosen lannan mehu on varsin terveellistä pistosta vastaan.


title: Georg Alanus

text: Valtaneuvos Pietari Brahe kovisteli piispa Gezeliusta "huonosta esimerkistä", kun tämä syytti professori Alanuksen leskeä taikajuoman välittämisestä Gezeliuksen vaimolle. Gezelius joutui väitteestään suorittamaan 400 riikintaaleria hyvitystä Alanuksen leskelle . Brahe yritti viivyttää Ruotsissakin noitasyytteistä johtuvia teloituksia vaihtelevalla menestyksellä .


title: Wisin & Yandel

text:
Wisin & Yandel on vuonna 1995 perustettu reggaeton-duo Puerto Ricosta. Duon muodostavat Wisin (oik. Juan Luis Morera Luna) ja Yandel (oik. Llandel Vegulla Malavé).
Yandel (Llandel) syntyi tammikuun 14. päivä, vuonna 1977 ja Wisin (Juan Luís) joulukuun 19. päivä, vuonna 1979 ja kummatkin ovat kotoisin Puerto Ricosta.


title: Wisin & Yandel

text: Yandelilla on 2 poikaa vaimonsa Ednerisin kanssa, Andrian ja Derek. Wisin meni naimisiin vaimonsa Yomaira kanssa heinäkuun 26. päivä, vuonna 2008. Parilla on 2 lasta Yelena ja Dylan. Yandel oli Wisinin häissä bestman ja nykyään Yelenan kummisetä.


title: Wisin & Yandel

text: Duo on tehnyt yhteisiä kappaleita useiden tunnettujen artistien, kuten Nelly Furtadon, Enrique Iglesiasin, Bone Thugs-N-Harmonyn, R. Kellyn, David Bisbalin, Gloria Estefanin, Paris Hiltonin, Lenny Kravitzin, 50 Centin, Jennifer Lopezin ja Daddy Yankeen kanssa.


title: Wisin & Yandel

text: Líderes-kiertueen jälkeen marraskuussa 2013 duo jäi tauolle jäsenten sooloalbumiprojektien takia, ja syyskuussa 2014 duo ilmoitti työskennelleensä jälleen yhteisen raidan kanssa. Wisin on ilmoittanut VEVOn fanisession yhteydessä että duon on tarkoitus jatkaa täysimääräisesti jälleen vuonna 2016.


title: Taideyhdistys Harha

text: Taideyhdistys Harha ry on joensuulainen yhdistys, jonka tarkoitus on edistää pohjoiskarjalaisten, ennen kaikkea nuorten taiteilijoiden oloja ja taiteentekemisen mahdollisuuksia. Yhdistyksen perustivat Aleksi Martikainen, Antti Pesonen, Jyrki Pitkä ja Vesa Rahikainen vuonna 2004.


title: Taideyhdistys Harha

text: Taideyhdistys Harha ry perusti talkoovoimin vuonna 2007 Joensuuhun oman taidegallerian, Galleria Harhan. Gallerian tarkoitus oli tarjota huokeaa esittäytymistilaa niin ammattitaiteilijoille kuin taiteen harrastajille ja opiskelijoillekin. Yhdistys järjestää näyttelyitä Joensuun Teatteriravintolan tiloissa.


title: David Bisbal

text: David Bisbal Ferre (s. 5. kesäkuuta 1979 Almería, Almerían maakunta, Espanja) on espanjalainen poplaulaja.


title: My Generation

text: My Generation on englantilaisen The Who -yhtyeen vuonna 1965 julkaistu debyyttialbumi. Albumi julkaistiin Yhdysvalloissa nimellä The Who Sings My Generation.


title: My Generation

text: Albumin levytys tapahtui hyvin pian sen jälkeen, kun yhtye oli saanut jonkin verran menestystä Englannin singlelistalla. Rockmusiikkia ja rhythm and bluesia yhdistänyt levy sai sekin pikimmiten jalansijaa etenkin varsin menestyneiden singlejulkaisujen ansiosta: 5. marraskuuta singlenä julkaistu "My Generation" nousi parhaimmillaan Yhdistyneen Kuningaskunnan singlelistan sijalle kaksi, ja "A Legal Matter" ja "The Kids Are Alright" selviytyivät nekin samaisen listan 50 parhaan joukkoon. "The Kids Are Alright" menestyi hyvin myös Pohjois-Euroopassa, etenkin Ruotsissa, jossa se nousi parhaimmillaan sijalle 8.


title: My Generation

text: Yhtye itse piti levyä jälkikäteen liian hätäisesti tehtynä. Siitäkin huolimatta levy esiintyy mm. "1001 Albums You Must Hear Before You Die" -kirjassa, ja levyn nimikkokappale "My Generation" on eräs rockmusiikin historian tunnetuimpia kappaleita. Samaisen kappaleen on katsottu myös vaikuttaneen punk rockin ja heavy rockin syntyyn suuresti.


title: My Generation

text: Tuolloin yhtyeen ainoa varsinainen lauluntekijä oli kitaristi Pete Townshend; ainoastaan levyn viimeisen kappaleen, instrumentaalin "The Ox" säveltäjiksi on nimetty muitakin yhtyeen jäseniä Townshendin lisäksi (kyseisen kappaleen säveltäjäksi on merkitty myös studiomuusikko Nicky Hopkins). Levy sisältää myös kaikkiaan kolme coveria.


title: My Generation

text: Kappaleen säveltäjänä Pete Townshend, paitsi erikseen mainituissa kohdissa.


title: My Generation

text: A-puoli


title: My Generation

text: B-puoli


title: Friedrich-Wilhelm Müller

text: Friedrich-Wilhelm Müller (29. elokuuta 1897 – 20. toukokuuta 1947) oli Saksan armeijan kenraali toisessa maailmansodassa. Hänet tunnettiin saksalaisten valtaaman Kreetan pahamaineisimpana komentajana, lisänimenään ”Kreetan teurastaja”.


title: Friedrich-Wilhelm Müller

text: Vuonna 1914 hän liittyi keisarillisen Saksan 2. jalkaväkirykmenttiin. 266. jalkaväkidivisioonan toinen luutnantti hänestä tuli ensimmäisen maailmansodan seuraavana vuonna 1915. Vuonna 1936 hänestä tuli Saksan armeijan majuri ja vuonna 1940 hän oli kenraaliluutnantti ja 105. jalkaväkidivisioonan komentaja. Hän sai ritariristin vuonna 1942 ja tammenlehvät 1942 operaatioistaan itärintamalla. Elokuussa 1942 kenraali Müller sai komentoonsa 22. Bremenin-Sevastopolin divisioonan, joka siirrettiin itärintamalta miehitetylle Kreetalle. Kreetalla Müller tunnettiin raakuuksistaan ja oli vastuussa monista veriteoista saarella. Elokuun 13. vuonna 1944 hän korvasi Bruno Bräuerin Kreetan saksalaisjoukkojen komentajana. Syksyllä 1943 hän johti saksalaisjoukot voittoon italialaisista ja briteistä Dodekanesian kampanjan aikana.


title: Friedrich-Wilhelm Müller

text: Vuonna 1946 Müller joutui Kreikassa Ateenassa oikeuteen panttivankien murhaamisesta. Hänet tuomittiin kuolemaan 9. joulukuuta 1946 ja ammuttiin 20. toukokuuta 1947 yhdessä Bräuerin kanssa.


title: Karhu (elokuva)

text: Karhu ("L'Ours") on Jean-Jacques Annaud'n ohjaama koko perheen elokuva vuodelta 1988. Elokuvan käsikirjoitus perustuu yhdysvaltalaisen kirjailija-luonnonsuojelija James Oliver Curwoodin romaaniin "Kalliovuorten kuningas" ("The Grizzly King"). Luonnonsuojelu on myös yksi elokuvan teemoista.


title: Karhu (elokuva)

text: Elokuvan tapahtumat sijoittuvat vuoden 1885 Brittiläiseen Kolumbiaan, Kanadaan. Elokuva kertoo orvoksi jääneestä karhunpennusta, joka ystävystyy aikuisen kodiakinkarhun kanssa ja joutuu tätä jahtaavien metsästäjien tielle.


title: Karhu (elokuva)

text: Elokuvan tähtiä ovat eläimet, kolmen ihmisnäyttelijän osat ovat lähinnä sivurooleja. Elokuvassa ei näin ollen ole myöskään juurikaan puhetta.


title: Karhu (elokuva)

text: Elokuva kuvattiin Italian Dolomiiteillä. Se sai parhaan leikkauksen Oscar-ehdokkuuden, sekä useita muita ehdokkuuksia, etenkin César-palkintogaalassa, jossa se voitti parhaan ohjauksen palkinnon.


title: Karhu (elokuva)

text: 1800-luvun Brittiläisessä Kolumbiassa harmaakarhun pentu on leikkimässä sillä välin kun sen emo etsii vuorenrinteessä olevasta mehiläispesästä hunajaa. Kaivamisen seurauksena ylempänä rinteessä oleva kiviröykkiö romahtaa emon niskaan ja murskaa sen kuoliaaksi. Orvoksi jäänyt pentu pysyttelee aluksi emonsa ruumiin lähettyvillä. Jonkin ajan kuluttua sen huomio kuitenkin kiinnittyy ohitse lepattelevaan perhoseen, jota seuraten pentu lähtee vaeltelemaan rinteellä.


title: Karhu (elokuva)

text: Pian pentu kohtaa aikuisen uroskarhun, joka vilvoittelee vesilammikossa haavoituttuaan metsästäjien luodista. Uros murisee pennulle uhkaavasti, mutta pentu hivuttautuu varovaisesti lähemmäksi. Lopulta se alkaa nuolla uroksen haavaa, eikä uros enää uhittele sille, vaan nuolee vuorostaan sitä. Sillä välin karhua haavoittaneet kaksi metsästäjää saavat seurakseen kolmannen, jolla on mukanaan lauma metsästyskoiria. Löydettyään karhut metsästäjät usuttavat koiransa niiden perään. Pentu piiloutuu pieneen luolaan sillä välin kun uros kamppailee kimppuunsa käyvien koirien kanssa. Uros pakenee selänteen toiselle puolelle koirien jahtaamana, ja sillä välin metsästäjät löytävät äskeiseltä taistelutantereelta yhden kuolettavasti haavoittuneen koiran sekä pelosta kankeana olevan karhunpennun.


title: Karhu (elokuva)

text: Metsästäjät vievät pennun mukanaan leiriinsä, sitovat sen naruun ja härnäävät sitä. Seuraavana aamuna he jättävät pennun leiriin ja jatkavat jahtiaan. Metsästäjistä nuorempi jää kallionkielekkeelle passiin. Jonkin ajan kuluttua hän lähtee läheiselle vesiputoukselle vilvoittelemaan. Siellä hän huomaa yhtäkkiä jäävänsä kallion ja paikalle ilmestyneen ison uroksen väliin ilman asettaan. Karhun karjuessa ja huitoessa tassujaan uhkaavasti metsästäjä alkaa nyyhkyttää ja rukoilla karhua jättämään hänet henkiin. Karhu lopettaa uhkailun, kääntyy ympäri ja lähtee. Metsästäjä juoksee takaisin passipaikalleen, tarttuu kivääriinsä ja ryntää karhun perään. Hän saa karhun tähtäimeensä, mutta tuleekin toisiin ajatuksiin ja suuntaa laukauksensa ilmaan, yrittäen hätistää karhun piiloon.


title: Karhu (elokuva)

text: Metsästäjistä vanhempi tulee laukaukset kuultuaan paikalle. Nuorempi väittää ampuneensa karhua niin, että se putosi selänteen reunalta. Vanhempi kuitenkin huomaa karhun pakenevan toisessa suunnassa, ja kohottaa kiväärinsä ampuakseen sitä. Nuorempi tarttuu rauhallisesti hänen aseeseensa estäen häntä ampumasta. Palattuaan leiriinsä metsästäjät pakkaavat tavaransa, vapauttavat pennun ja aloittavat matkan pois vuorilta. Jäätyään jälleen yksin pentu vaeltelee vuorilla. Se joutuu puuman jahtaamaksi ja pakenee joelle. Lopulta puuma saa pennun kiinni, jolloin se yrittää murista karkottaakseen puuman. Säikähtänyt puuma lähtee, mutta pian paljastuu, että pennun taakse onkin ilmestynyt iso uros, joka karjuu vihaisesti pakoon pötkivälle puumalle. Pentu juoksee uroksen luokse, ja tämä nuolee pennun kuonoon puuman raapimisesta syntyneet haavat.


title: Karhu (elokuva)

text: Talven tullen karhut kömpivät yhdessä luolaan talviunille. Elokuva päättyy James Oliver Curwoodin sitaattiin:


title: Etelä-Afrikan Grand Prix 1983

text: Etelä-Afrikan Grand Prix 1983 oli Formula 1 -sarjan osakilpailu, joka ajettiin 15. lokakuuta 1983 Kyalamin radalla. Kilpailun voitti Riccardo Patrese.


title: Mannerheimin patsas (Lahti)

text: Lahden Mannerheimin ratsastajapatsas on Lahden rautatieaseman viereisellä asematorilla sijaitseva patsas, joka esittää Suomen marsalkka Carl Gustaf Emil Mannerheimia ja tämän hevosta. Teoksen tekijä on lahtelainen kuvanveistäjä Veikko Leppänen ja se paljastettiin 19. joulukuuta vuonna 1959, noin puoli vuotta aikaisemmin kuin Helsingin ratsastajapatsas. Teos on ensimmäinen Suomessa paljastettu Mannerheimin ratsastajapatsas.


title: Mannerheimin patsas (Lahti)

text: Veikko Leppänen luonnosteli patsaan alun perin Helsingin ratsastajapatsashanketta varten. Helsingin veistoskilpailun voittajaksi valittiin kuitenkin kuvanveistäjä Aimo Tukiaisen ehdotus, Leppäsen jäädessä kunniamaininnalle. Joukko arvovaltaisia lahtelaisia teki tällöin aloitteen ratsastajapatsaan saamiseksi Lahteen Leppäsen luonnoksen pohjalta. Perustettiin patsastoimikunta, joka järjesti keräyksen hankkeen onnistumiseksi. Patsaan paljastustilaisuudessa oli läsnä tuhansittain entisiä rintamamiehiä ja lottia. Paikalla oli myös tasavallan presidentti Urho Kekkonen, joka jo patsaan valmistumisvaiheessa oli käynyt Leppäsen ateljeessa.


title: Mannerheimin patsas (Lahti)

text: Leppäsen mallina toimi silloinen luutnantti Veikko Kustaa Simola, joka myöhemmin 1977–1985 toimi everstiluutnantiksi ylennettynä Lahden sotilaspiirin päällikkönä. Hän käytti kuvanveistäjän mallina ollessaan Mannerheimin kenttätakkia ja -lakkia, mutta omia saappaitaan. Simola ehdotti kuvanveistäjä Leppäselle, että tämä käyttäisi Mannerheimin saappaita valokuvasta mallinaan, mihin kuvanveistäjä ei suostunut. Hevosen mallina toimi Thelma-hevonen, jonka kavioita käytettiin mallina Hakkapeliittain kotiinpaluu -patsaassa.


title: Mannerheimin patsas (Lahti)

text: Patsasta valmistellessaan Leppänen halusi tehdä Mannerheimista erillisen kasvotutkielman ja veisti tätä esittävän rintakuvan. Vuonna 1994 tämä rintakuva paljastettiin pronssiin valettuna Turun Mannerheiminpuistossa (katso Turun Mannerheim-patsas).


title: Mannerheimin patsas (Lahti)

text: Mannerheimin syntymäpäivänä 4. kesäkuuta 1972 Mannerheim-ristin ritarit kiinnittivät Lahden sotaveteraanipiirin avustamana isokokoisen ritarimerkkinsä monumentin graniittijalustaan. Myöhemmin ratsastajapatsaan ympärille on istutettu muistopuut ja asennettu muistolaatat viime sotiemme merkkihenkilöille, muun muassa kenraaliluutnantti A.F. Airolle, jalkaväenkenraali Adolf Ehrnroothille ja presidentti Risto Rytille.


title: Kiva

text: Kiva voi tarkoittaa seuraavia:


title: Martin Fiebig

text: Martin Fiebig (7. toukokuuta 1891 – 24. lokakuuta 1947) oli Saksan ilmavoimien kenraali toisessa maailmansodassa. Hän syntyi Rösnitzissä Ylä-Sleesiassa nykyisen Puolan alueella vuonna 1891. Ennen ensimmäistä maailmansotaa hän palveli 18. jalkaväkirykmentissä komppanianpäällikkönä. Vuonna 1915 hän oli saman rykmentin pataljoonanpäällikön adjutanttina. Vuodesta 1915 vuoteen 1918 hän palveli laivueenjohtajana ja lentäjänä 3. pommituslentueessa keisarillisen Saksan ilmavoimissa. Vuonna 1934 hän liittyi Luftwaffeen ollen muun muassa lentäjäkoulun opettajana. Heinäkuusta 1938 toukokuuhun 1940 hän toimi 253. ja sen jälkeen 4. pommituslaivue ‘General Weverin’ komentajana. Vuonna 1940 hänen koneensa ammuttiin alas Alankomaissa ja hän vietti vähän aikaa liittoutuneiden sotavankeudessa, kunnes Wehrmacht valtasi maan. Hän oli yhteistyössä Heinz Guderianin panssarijoukkojen kanssa ja koko eteläisen itärintaman Luftwaffen päällikkönä. Sodan jälkeen liittoutuneet luovuttivat Fiebigin Jugoslaviaan vastaamaan sotarikossyytteisiin. Hänet tuomittiin kuolemaan ja teloitettiin Belgradissa 24. lokakuuta 1947.


title: Akseli (osa)

text: Akseli on koneenelin, jonka tehtävänä on siirtää vääntömomenttia ja kannattaa pyöriviä tai heiluvia koneen osia sekä välittää niiden kiinnittyminen laakereihin ja runkoon. Kun siirretään vääntömomenttia, niin silloin on useimmiten kyseessä pyörivä akseli. Akseliksi sanotaan myös pyörimätöntä tankoa, jos pyörä tai muu osa voi pyöriä sen ympäri. Tällöin on kyseessä kannatinakseli, joka mitoitetaan kestämään taivutusmomenttia. Monissa tapauksissa akseliin kohdistuu sekä vääntöä että taivutusta.


title: Akseli (osa)

text: Akseleita voidaan jaotella seuraavasti:


title: Akseli (osa)

text: Akseli voidaan tehdä umpimateriaalista tai se voi olla putkimainen. Putkimaisia akseleita voidaan sijoittaa sisäkkäin niin, että nämä akselit voivat pyöriä eri nopeuksilla ja eri suuntiin.


title: Akseli (osa)

text: Akseliin saattaa kohdistua väännön tai taivutuksen lisäksi myös akselin suuntaista puristusta tai vetoa. Jotta lämpölaajeneminen ei aiheuttaisi ongelmia, niin akselin suuntaiset voimat ja siirtymät otetaan vastaan vain yhdessä laakerissa.


title: Akseli (osa)

text: Voima akselista voidaan siirtää pyörään useilla tavoilla:


title: Akseli (osa)

text: Akselintapiksi sanotaan akselin päätyosaa, jossa laakeri on kiinni.


title: Akseli (osa)

text: Autotekniikassa akseleihin liittyvät seuraavat käsitteet:


title: Jari Reponen

text: Jari Reponen (s. 11. toukokuuta 1976 Helsinki) on suomalainen taikuri, joka myös laulaa ja tanssii.


title: Jari Reponen

text: Reponen pääsi 13-vuotiaana Linnanmäen Sirkuskoulun taikurikerhoon, ja oli mukana siinä viisi vuotta. Siellä hän tapasi Jani-nimisen henkilön, jonka kanssa hän perusti Jani & Jari -taikuriduon. Duo esiintyi televisiossa ja monissa tapahtumissa vuosina 1989–1999. Jani & Jari voittivat toisen palkinnon taikureiden pohjoismaisessa kilpailussa vuonna 1994 ja ensimmäisen palkinnon vuonna 1996. Taikuri Janin saatua opiskelupaikan Englannista Reponen ryhtyi suunnittelemaan esityksiä erityisesti lapsille. Esityksiin Reponen otti mukaan myös laulua, tanssia ja eläimiksi pukeutuneita viihdyttäjiä.


title: Jari Reponen

text: Reponen on ottanut laulutunteja ja järjestänyt taikurikursseja vuodesta 1998 lähtien. Keväällä 2001 Reposelta ilmestyi lastenlevy "Taikamaa", jonka sävellyksistä ja sanoituksista vastaavat muun muassa Petri Laaksonen ja Sinikka Svärd.


title: Larry Storch

text: Lawrence Samuel "Larry" Storch (s. 8. tammikuuta 1923) on yhdysvaltalainen näyttelijä ja koomikko. Hän tuli tunnetuksi vuosina 1965–1967 pyörineestä televisiosarjasta "F Troop" ja teki myös lukuisia vierailevia esiintymisiä.


title: Larry Storch

text: Storch on lisäksi tehnyt työtä ääninäyttelijänä ja esiintynyt dokumentissa "The Aristocrats" (2005).


title: Larry Storch

text: Storch oli ehdolla Emmy-palkinnon saajaksi vuonna 1967.


title: James Karen

text: James Karen (28. marraskuuta 1923 – 23. lokakuuta 2018 Los Angeles, Yhdysvallat) oli yhdysvaltalainen näyttelijä. Hän syntyi venäjänjuutalaisille vanhemmille Pennsylvanian osavaltiossa.


title: James Karen

text: Karen esiintyi näyttämöllä, elokuvissa ja televisiossa. Tunnettuja rooleja oli muiden muassa sarjoissa "As the World Turns", "All My Children" ja "Eight Is Enough" sekä kauhukomediassa "The Return of the Living Dead" (1985).


title: Kiva (organisaatio)

text: Kiva on yhdysvaltalainen yleishyödyllinen mikroluotto-organisaatio, joka tarjoaa internetpalvelunsa kautta yksityishenkilöille mahdollisuuden lainata rahaa kehitysmaiden pienyrityksille tai yksittäisille yrittäjille. Kiva toimii noin 300 paikallisen yhteistyökumppanin kautta.


title: Kiva (organisaatio)

text: Kiva ei kerää korkoa välittämistään lainoista. Sen toiminta on kokonaan rahoitettu sen käyttäjiltä, isoilta yrityksiltä ja kansallisilta instituutioilta tulevilla lahjoituksilla, lainoilla ja avustuksilla. Kivan pääkonttori sijaitsee San Franciscossa Kaliforniassa.


title: Kiva (organisaatio)

text: Sana "kiva" tulee swahilin kielen yhtenäisyyttä tai samanmielisyyttä tarkoittavasta sanasta.


title: Kiva (organisaatio)

text: Kivan kautta mikroluotto-organisaatiot ympäri maailmaa voivat lähettää valikoitujen yrittäjien profiileja Kivan verkkosivuille Kiva.org:iin. Lainaajat voivat selata profiileja ja valita yrittäjiä, joita he haluavat lainoittaa. Lainottajat siirtävät rahat Kivalle PayPal-järjestelmän kautta, joka ei ota näistä transaktioista maksua. Luottokorttimaksu on myös mahdollinen ilman PayPal-tunnusta, mutta rahojen takaisinnosto vaatii tunnuksen.


title: Kiva (organisaatio)

text: Vastaanotettuaan lainoittajilta riittävän summan, Kiva kokoaa rahat yhteen ja siirtää ne yhdelle mikroluottoja tarjoavista yhteistyökumppaneistaan, joka puolestaan lainoittaa paikallista yrittäjää. Vaikka Kiva ei peri korkoa lainoista, sen yhteistyökumppanit saatavat periä suhteellisen korkeita korkoja kulujensa kattamiseen. Kun paikalliset yrittäjät maksavat lainansa takaisin, yhteistyökumppani lähettää rahat takaisin Kivaan. Kun laina on maksettu takaisin, voivat alkuperäiset yksittäiset lainaajat nostaa rahansa takaisin tai lainata rahat uudelleen toiselle yrittäjälle.


title: Kiva (organisaatio)

text: Jessica Jackley ja hänen miehensä Matt Flannery perustivat Kivan lokakuussa 2005. Heidän alkuperäinen kiinnostuksensa mikroluottoihin heräsi vuonna 2003 Grameen Bankin perustajan Muhammad Yunusin luennoidessa Stanfordin Business Schoolissa. Jackley työskenteli koulussa ja kutsui Flanneryn osallistumaan esitykseen. Pian tämän jälkeen Jackley aloitti työt konsulttina yleishyödyllisessä Village Enterprise Fundissa, joka auttoi pienten yritysten perustamisessa Itä-Afrikassa. Vierailullaan Afrikassa pariskunta haastatteli paikallisia yrittäjiä näiden kohtaamista ongelmista uusien yrityksen perustamisessa ja ymmärsivät että rahoituksen puute oli yleinen haaste. Palattuaan Afrikasta he alkoivat suunnitella mikrorahoitusprojektia, josta myöhemmin muotoutui Kiva.


title: Kiva (organisaatio)

text: Huhtikuussa 2005 Kivan ensimmäiset seitsemän lainaa oli rahoitettu, yhteensä 3500 dollaria, ja alkuperäisiä yrittäjiä pidettiin myöhemmin "Dream teamina". Syyskuussa 2005 yrittäjät maksoivat lainansa kokonaisuudessaan takaisin ja Kivan perustajat ymmärsivät perustaneensa kestävän mikroluototuskonseptin. Kokeiluvaiheen jälkeen Flannery ja Jackley perustivat Kivan yleishyödylliseksi organisaatioksi. Vuonna 2006 menestyneitä yrittäjiä ja liikemiehiä siirtyi Kivaan töihin, muun muassa Premal Shah PayPalista ja LinkedIn-palvelun toimitusjohtaja ja perustaja Reid Hoffman. Pian ensimmäisen vuosipäivän jälkeen lokakuussa 2006 Kiva saavutti miljoonan dollarin rajapyykin mikrolainojen yhteismäärässä ja solmi sopimuksen 20 yhteistyökumppanin kanssa. Sittemmin Kiva on jatkanut kasvuaan ja solminut lisää yhteistyökumppanuuksia ja saanut tukea mediassa ja julkisessa keskustelussa.


title: Kiva (organisaatio)

text: Lainoja on myönnetty yhteensä yli 700 miljoonan dollarin edestä, ja lainanantajia on ollut yli 1,3 mljoonaa. Kivan kautta on rahoitettu yli 900 000 lainaa. Keskimääräisen lainan koko on noin 400 dollaria. Kivan kaikkien yhteistyökumppaneiden keskimääräinen takaisinmaksuprosentti on 98,67 %.


title: Kiva (organisaatio)

text: Vuonna 2010 Kivan liikevaihto oli 11 515 298 ja kulut 6 225 091 dollaria, josta erotuksena jäi jäljelle investointeihin 5 290 207 dollaria. Kivan nettovarallisuus vuonna 2010 oli 11 121 817 dollaria. Kiva ei pyydä lainoistaan itselleen yhtään korkoa vaan antaa ne mikroluotottajille ilmaiseksi. Nämä mikroluotottajat sitten lainaavat rahat erittäin korkealla, keskimäärin yli 30 prosentin, korolla. Kivan tärkeimmät rahoituslähteet ovat lahjoitukset, taloudelliset tuet ja alennetut hinnat käyttämissään isojen yritysten palveluissa. Chevron, Visa, ja Skoll Foundation tukivat Kivaa miljoonan, puolentoistamiljoonan ja miljoonan dollarin lahjoituksilla. Kiva voitti myös miljoonan dollarin lahjoituksen Sam's Clubin "Giving Made Simple" -kampanjassa ja 500 000 dollaria American Expressin "Take Part" -kilpailussa. Lisäksi, Omidyar Network tuki Kivaa viiden miljoonan dollarin viisivuotisella lahjoituksella auttaakseen Kivaa laajentamaan sen yhteistyökumppaniverkostoa ja tukemaan due diligence -toimintaa.


title: Kiva (organisaatio)

text: Kivan lainoista 80,46 % on myönnetty naisyrittäjille (1.4.2012). Kiva korostaa naisten tukemista, koska naiset hyötyvät eniten mikroluotoista. Patriarkaatti ja tiukka työnjako ovat valloillaan vielä monissa kehitysmaissa. Naiset ovat usein suurimpia köyhyyden kärsijöitä, koska niukat resurssit ovat monesti vain perheen mieshenkilöiden käytössä. Tietokirjassa "Half the Sky", Nicholas D. Kristof ja Sheryl WuDunn kertovat tarinoita naisista joiden elämä muuttui mikrorahoituslaitosten ansiosta joita Kiva tukee. Mikrolainojen avulla naiset saivat kulutusvoimaa ja kuluttivat vähemmän rahaa välittömän nautinnon hyödykkeisiin kuten alkoholiin, prostituutioon ja huumeisiin. Lisätuloilla he saivat lapsille koulutuksen, korjausta asuintiloihinsa tai modernia teknologiaa ja lääkkeitä. Kulutusvoiman siivellä myös heidän itsenäisyytensä ja kunnioitus miesten suunnalta lisääntyi. Kristof ja WuDunn ovat kirjoittaneet, että "mikrorahoitus on kohottanut naisen asemaa ja suojannut heitä pahoinpitelyltä enemmän kuin mikään laki olisi auttanut".


title: Kasvualusta

text: Kasvualusta on se materiaali, missä kasveja kasvatetaan. Kasveilla on sen suhteen erilaisia lajikohtaisia vaatimuksia esimerkiksi kasvualustan happamuudesta ja missä muodossa ravinteiden pitää siellä olla. Myös materiaalin laadulla on merkitystä, esimerkiksi hiekka- tai multapitoisuuden suhteen. Kasvualustamateriaaleja on sekä orgaanisia että epäorgaanisia.


title: Kasvualusta

text: Kasvualustan hyviä ominaisuuksia:


title: Kasvualusta

text: Eri maalajien ominaisuuksia kasvualustana:


title: Kasvualusta

text: Ulkokasveilla kasvualustan paksuus riippuu kasvista. Yleensä paksuus on 20–40 cm.


title: Kasvualusta

text: Kaikilla kasveilla ei käytetä multaa kasvualustana. Kasvihuoneessa viljelykasveilla käytetään kasvualustana useimmiten turvetta, muita käytettyjä materiaaleja ovat kookoskuitu, kivivilla ja perliitti. Kotipuutarhaan turve ei sovi pelkästään kasvualustaksi muuten kuin astiassa kasvatukseen, jos sitä lannoitetaan ja kastellaan säännöllisesti. Orkideoilla ei nimenomaan saa käyttää kukkamultaa, koska kasvualustan pitää olla ilmavampi ja niille sitten sekoitetaan ruukkuun esimerkiksi sammalta ja kaarnaa.


title: Tänään, tässä ja nyt

text: Tänään, tässä ja nyt oli suomalainen uutismakasiiniohjelma, jota esitettiin Kolmoskanavalla vuosina 1987–1989. Ohjelman juontajana toimi Timo T. A. Mikkonen. Sitä esitettiin 312 lähetyksen verran. Ohjelman uutisia suorissa lähetyksissä toimittivat muiden muassa Ahti Uusivuori ja Petri Lempiäinen ja assistenttina toimi Maria Lindell.


title: Tänään, tässä ja nyt

text: Ohjelmassa vieraili aina aikansa ajankohtaisia vieraita, joiden kanssa Mikkonen ja uutisankkurit keskustelivat, sekä kertoivat ja kävivät läpi viikon uutisia.


title: Adolf Hamann

text:
Adolf Hamann (3. syyskuuta 1885 – 30. joulukuuta 1945) oli Saksan armeijan kenraali toisessa maailmansodassa.
Vuonna 1944 kenraaliluutnantti Hamann oli Bobruiskin aluekomendanttina Operaatio Bagrationin aikana. Operaatio päättyi puna-armeijan täydelliseen voittoon ja Saksan keskustan armeijaryhmä tuhottiin miltei kokonaan. Hamann joutui Neuvostoliittoon sotavankeuteen.
Sodan jälkeen Hamannia syytettiin Brianskin ja Orelin siviilejä vastaan tehdyistä rikoksista hänen toimiessaan kaupunkien komendanttina. Neuvostoliittolainen sotaoikeus Brianskissa totesi hänet syylliseksi sotarikoksiin ja tuomitsi hänet kuolemaan 26. joulukuuta 1945. Hamann hirtettiin vielä samana päivänä.


title: Juha Paananen

text: Juha Paananen on suomalainen ääninäyttelijä ja äänittäjä. Hän on toiminut ääninäyttelijänä 1990-luvulta lähtien.


title: Torsten Gutsche

text: Torsten Gutsche (s. 8. kesäkuuta 1968 Eisenhüttenstadt) on saksalainen meloja, joka kilpailee K-2 ja K-4 sarjassa.


title: Torsten Gutsche

text: Gutsche voitti olympiakultaa Barcelonasta 1992 K-2 sarjasta sekä 500 että 1000 metrillä yhdessä Kay Bluhmin kanssa. Hän voitti kultaa Bluhmin kanssa K-2 sarjan 500 metriltä kultaa myös Atlantassa 1996 mutta jäi 1000 metrillä hopealle. Gutsche on voittanut myös peräti 11 maailmanmestaruutta, ensimmäinen tuli K-2 sarjan 1000 metriltä Plovdivissä 1989.


title: Josef Kramer

text: Josef Kramer (10. marraskuuta 1906 – 13. joulukuuta 1945) oli Bergen-Belsenin keskitysleirin komendantti. Hänet tunnettiin leirin asukkaiden mukaan Belsenin petona. Hän oli pahamaineinen sotarikollinen ja vastuussa tuhansien ihmisten kuolemasta kaasukammioissa. Sodan jälkeen hänet todettiin syylliseksi sotarikoksiin ja hirtettiin Hamelnin vankilassa.


title: Josef Kramer

text: Kramer oli syntynyt Münchenissä ja liittyi Saksan kansallissosialistiseen työväenpuolueeseen 1931 ja SS:ään 1932. Hänen SS:n koulutuksensa vei hänet ensin vanginvartijaksi ja toisen maailmansodan sytyttyä keskitysleirivartijaksi. Vuonna 1934 hänestä tuli Dachaun vankilan johtaja. Hänet ylennettiin nopeasti, ja hän sai korkeampia virkoja edelleen Sachsenhausenin ja Mauthausenin keskitysleireillä.


title: Josef Kramer

text: Kramerista tuli Auschwitzin komendantti Rudolf Hössin apulainen vuonna 1940 ja Natzweilerin keskitysleirin johtaja kesällä 1941. Kramer ylennettiin Hauptsturmführeriksi 1942 ja toukokuussa 1944 hänestä tuli Auschwitz-Birkenaun keskitysleirin kaasukammioista vastaava päällikkö. Joulukuussa 1944 Kramerista tuli Belsenin keskitysleirin komendantti. Sodan jälkeen Josef Kramer ja 44 muuta Belsenin keskitysleirin vartijaa, mukaan lukien 15 naista, joutuivat brittiläisen sotilastuomioistuimen eteen Lüneburgin lähellä. Kyseinen Belsen-oikeudenkäynti kesti syyskuusta marraskuuhun 1945. Kramer tuomittiin kuolemaan 17. marraskuuta 1945 ja hirtettiin 13. joulukuuta samana vuonna.


title: David Feiss

text: David Feiss (s. 16. huhtikuuta 1959 Sacramento, Kalifornia) on yhdysvaltalainen animaattori, joka tunnetaan erityisesti luomastaan animaatiosarjasta Cow & Chicken.


title: David Feiss

text: Feiss aloitti uransa animaattorina päästyään työskentelemään Hanna-Barbera -yhtiöön vuonna 1978. 1980-luvulla hän työskenteli muun muassa Jetsonien uusitussa animaatiosarjassa animaattorina ja oli mukana ohjaamassa Ren ja Stimpy animaatiosarjan ensimmäistä tuotantokautta. Vuonna 1995 joulukuussa Feissin luoma Cow & Chicken pilootti jakso esitettiin ensi kerran Cartoon Networkilla, jonka myötä Cartoon Network Studios tilasi sarjasta yhteensä 51 jaksoa. Samassa sarjassa esiintyneet hahmot Näätä ja Paviaani saivat suosionsa myös oman spin-off sarjansa I Am Weasel syyskuussa 1997.


title: David Feiss

text: Feiss oli myös mukana tekemässä tarinaa elokuvaan Karvakamut vuonna 2006.


title: Ørbæk

text: Ørbæk on taajama ja entinen kunta keskisessä Tanskassa Nyborgin kunnassa Fynin saarella. Samannimisiä paikkoja Tanskassa on neljä.


title: Goris

text: Goris () on kaupunki Armeniassa Sjunik'in maakunnassa. Se sijaitsee noin 280 kilometriä maan pääkaupungista Jerevanista ja 70 kilometriä maakunnan pääkaupungista Kapanista. Kaupungin asukasluku (de jure) oli 20 591 vuonna 2011; vuosikymmen aiemmin se oli 23 261 vuonna 2001.


title: Dieter Wisliceny

text: Dieter Wisliceny (13. tammikuuta 1912 – 4. toukokuuta 1948) oli SS:n jäsen sekä holokaustin ja lopullisen ratkaisun päätoteuttajia.


title: Dieter Wisliceny

text: Wisliceny liittyi Saksan kansallissosialistiseen työväenpuolueeseen vuonna 1933 ja SS:ään vuonna 1934. Wisliceny ylennettiin pian Hauptsturmführeriksi. Toisen maailmansodan aikana hänen tehtäviinsä kuului juutalaisten likvidointi ja siirtäminen gettoihin Kreikassa, Unkarissa ja Slovakiassa. Wisliceny myös järjesti hallinnoimillaan alueilla juutalaiset käyttämään keltaista daavidintähteä erotuksena ei-juutalaisista.


title: Dieter Wisliceny

text: Wisliceny oli tärkeä todistaja Nürnbergin oikeudenkäynneissä, ja hänen todistustaan käytettiin myös oikeudenkäynnissä Israelissa Adolf Eichmannia vastaan. Wisliceny siirrettiin lopulta Tšekkoslovakiaan, jossa häntä syytettiin sotarikoksista. Wisliceny hirtettiin vuonna 1948.


title: Norman Kerry

text: Norman Kerry (16. kesäkuuta 1894 – 12. tammikuuta 1956) oli yhdysvaltalainen näyttelijä, jonka elokuvaura kesti yli kahdenkymmenenviiden vuoden ajan alkaen mykkäelokuvien aikakaudelta ensimmäisen maailmansodan aikana.


title: Norman Kerry

text: Arnold Kaiser -nimisenä syntynyt Kerry syntyi Rochesterissa, New Yorkissa saksalaisten vanhempien lapseksi, ja hän vaihtoi nimensä saksalaiseen "Norman Kerryyn" ensimmäisen maailmansodan puhjetessa.